Asetenam Nsɛm: Ɔdɔ a Medii Kan Nya Maa Yehowa | Adesua\nKENKAN WƆ Afrikaans Cambodian Dangme English Ewe French Ga Garifuna Greenlandic Italian Kikongo Kimbundu Kwangali Kwanyama Laotian Lingala Maltese Mixe Myanmar Nahuatl (Central) Nahuatl (Northern Puebla) Ndebele Ndonga Ngabere Nzema Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Spanish Swati Tahitian Totonac Tsonga Tswana Twi Umbundu Venda Xhosa Zulu\nƆdɔ a Medii Kan Nyae no Aboa Me Ma Makɔ So Asom\nAnthony Morris III anom asɛm\nJUNE 1970 no, na meda ayaresabea wɔ Pennsylvania, United States. Ná meyɛ ɔsraani a madi mfe 20, na na meyare dendeenden. Simma aduasa biara, na nɛɛse barima bi ba bɛhwɛ sɛnea me koma rebɔ. Ná nɛɛse no anyin sen me kakra, na na mehu sɛ wayɛ basaa. Ná sɛnea mogya redi me mu aforosiane no rekɔ fam, enti mebisaa nɛɛse no sɛ, “Woahu sɛ obi rewu pɛn?” Ɛhɔ ara na n’anim sesae, na ɔbuaa sɛ, “Dabi, menhuu bi da.” Ná ɛyɛ me sɛ merebɛwu, nanso manwu. Ma menka m’asetenam nsɛm kakra nkyerɛ wo.\nNNEƐMA A ƐDI KAN A MEHUU WƆ ƆKO MU\nMekɔɔ ɔko wɔ Vietnam. Ná meyɛ adwuma wɔ ɔdan a wɔyɛ oprehyɛn wom mu, na mebɛyaree. Ná m’ani gye ho sɛ mɛboa ayarefo ne wɔn a wɔapirapira no, na na nea ɛsi m’ani so ne sɛ daakye mɛyɛ nkurɔfo oprehyɛn. Mekɔɔ Vietnam July 1969. Sɛ ɔsraani biara ba hɔ foforo a, na wɔma no nnawɔtwe sɛ ɔmfa nnwudwo ne ho efisɛ ɛsono hɔnom wim tebea. Saa ara na wɔyɛɛ me.\nWɔde me kɔɔ asraafo ayaresabea bi wɔ Mekong Delta sɛ menkɔyɛ adwuma. Helikopta pii de asraafo a wɔapirapira baa ayaresabea hɔ. Ná medɔ me man, na na m’ani gye adwuma a meyɛ no ho, enti na mepɛ sɛ meboa me nkurɔfo ntɛm ara. Ná yɛhwɛ asraafo a wɔapirapira no, na sɛ ɛhia sɛ wɔyɛ wɔn oprehyɛn a, ntɛm ara na yɛde wɔn kɔ ɔdan a wɔyɛ oprehyɛn wom no mu; na mfiri a ɛma ɔdan mu dwo wɔ saa dan no mu. Dɔkota a ɔyɛ oprehyɛn, ne nea ɔmma nkurɔfo nte yaw bere a wɔreyɛ wɔn oprehyɛn, ne nɛɛsefo mmienu yɛɛ nea wɔbɛtumi biara sɛ wɔbɛgye nkurɔfo nkwa. Mehuu sɛ bag akɛseakɛse tuntum bi gugu helikopta no mu, nanso ɛno deɛ, na wɔnyi. Wɔka kyerɛɛ me sɛ ɛyɛ asraafo a atopae atete wɔn nam na ɛgu mu. Nneɛma a mehuu wɔ ɔko mu no baako pɛ ni.\nBere a ɛdi kan a metee asɛmpa no, na meyɛ abofra\nBere a ɛdi kan a metee nokware no ho asɛm fii Yehowa Adansefo hɔ no, na meyɛ abofra. Me maame ne Adansefo no suaa Bible, nanso wammɔ asu da. Ná metaa tena me maame adesua no mu tie bi, na na m’ani gye ho paa. Da bi, me ne me maame kunu kɔtwaam wɔ Ahenni Asa bi anim. Mebisaa no sɛ, “Ɛdan bɛn ni?” Ɔka kyerɛɛ me sɛ, “Hwɛ na woammɛn saa nkurɔfo no da!” Esiane sɛ na medɔ me maame kunu no na megye no di nti, metiee no, na me ne Yehowa Adansefo ansua ade bio.\nNanso, bere a mefi Vietnam bae no, nneɛma pii wɔ hɔ a mekaakae a na ɛhyɛ me awerɛhoɔ. Esiane nneɛma a mehuu wɔ ɔko no mu nti, na menni tema biara. Ná ɛte sɛ nea obiara nnim nea na ɛrekɔ so ankasa wɔ Vietnam. Mekae sɛ nkurɔfo yɛɛ ɔyɛkyerɛ, na wɔkaa sɛ U.S. asraafo kunkum mmofra. Nea enti a wɔkaa saa ne sɛ na wɔate sɛ wɔkunkum mmofra wɔ ɔko no mu. Saa nsɛm yi nyinaa ma mehuu sɛ ɛsɛ sɛ mehwehwɛ Onyankopɔn akyi kwan.\nEsiane sɛ na merehwehwɛ Onyankopɔn akyi kwan nti, mefii ase kɔɔ asɔre ahorow. Ɛwom sɛ na medɔ Onyankopɔn deɛ, nanso m’ani annye nneɛma a mehuu wɔ saa asɔre ahorow no mu no ho. Awiei koraa no, mekɔɔ Ahenni Asa so wɔ Delray Beach, Florida. Bere a ɛdi kan a mekɔɔ asafo nhyiam yɛ February 1971; na ɛyɛ Kwasida.\nBere a meduu Ahenni Asa no so no, na wɔreyɛ awie baguam kasa no, enti metenaa ase tiee Ɔwɛn-Aban Adesua no. Menkae Ɔwɛn-Aban Adesua no asɛmti, nanso mekae sɛ na mmofra no rebuebue wɔn Bible mu rehwehwɛ kyerɛwsɛm ahorow. Ɛkaa me koma paa! Meyɛɛ komm tiee adesua no, na mehwɛɛ nea na ɛrekɔ so no. Bere a merefi asa no so no, onua bi a wadi bɛyɛ mfe 80 baa me nkyɛn. Ná wɔfrɛ no Jim Gardner. Ɔde Nokware a Ɛde Kɔ Daa Nkwa Mu nwoma no maa me, na ɔbisaa me sɛ, “W’ani gye nwoma yi ho?” Mekaa sɛ aane, na yɛyɛɛ nhyehyɛe sɛ yɛbɛhyiam Yawda anɔpa ayɛ Bible adesua a ɛdi kan.\nBere a yɛpɔn adesua Kwasida no, na ɛsɛ sɛ mekɔ adwuma. Ná meyɛ adwuma wɔ ayaresabea bi wɔ Boca Raton, Florida. Ná meyɛ adwuma fi anadwo 11 kɔsi anɔpa 7. Saa anadwo no, ayarefo pii amma hɔ, enti metumi kenkan Nokware nwoma no. Nɛɛseni bi hwim nwoma no fii me nsam hwɛɛ akyi, na ɔbisaa me sɛ mepɛ sɛ mebɛyɛ Yehowa Dansefo anaa. Mesan hwim nwoma no fii ne nsam, na meka kyerɛ no sɛ ɛwom sɛ menkan nwoma no nnuu baabiara deɛ, nanso meredwene ho paa sɛ mɛba abɛyɛ Ɔdansefo. Nɛɛseni no gyaa me hɔ kɔe, na mekenkan nwoma no wiei saa anadwo no.\nJim Gardner na ɔne me suaa Bible, ɔyɛ Kristoni a wɔasra no, na na ɔnim Charles Taze Russell\nDa a ɛdi kan a me ne Onua Gardner fii ase suaa Bible no, mebisaa no sɛ, “Dɛn na yɛrebɛsua?” Ɔbuaa sɛ, “Nwoma a mede maa wo no.” Mekaa sɛ, “Makenkan awie dedaw.” Onua Gardner ka kyerɛɛ me sɛ, “Wo deɛ ɛnyɛ hwee, ma yɛnsua nwoma no ti a ɛdi kan no.” Bere a ɔne me suae no, nneɛma a mehui no yɛɛ me nwonwa paa. Ɔmaa mekenkan kyerɛwsɛm pii wɔ King James Version Bible a na mekura no mu. Afei deɛ, na meresua nokware Nyankopɔn Yehowa ho ade. Saa anɔpa no, Jim ne me suaa Nokware nwoma no ti 1 kɔsii ti 3. Ɛno akyi no, Yawda anɔpa biara na yɛsua ti ahorow mmiɛnsa. Ná m’ani gye adesua a yɛyɛ no ho paa. Ná onua a ɔne me sua ade no yɛ Kristoni a wɔasra no a ɔnim Charles T. Russell. Ɛyɛ hokwan kɛse paa a menyae!\nBere a mesuaa ade nnawɔtwe kakraa bi no, wɔmaa me kwan sɛ menka asɛmpa no bi. Ná afie afie asɛnka adwuma no yɛ den ma me, nanso Jim boaa me ma medii me haw nyinaa so. (Asomafoɔ Nnwuma 20:20) Ɛno nti, m’ani bɛgyee asɛnka adwuma no ho. Megye di sɛ asɛnka adwuma no yɛ hokwan a ɛsen biara a manya. Ɛyɛ me dɛ paa sɛ matumi abɛyɛ Onyankopɔn yɔnko dwumayɛni!—1 Korintofoɔ 3:9.\nƆDƆ A MEDII KAN NYA MAA YEHOWA\nAfei ma menka biribi a ɛda me koma so ho asɛm nkyerɛ wo; ɛno ne ɔdɔ a medii kan nya maa Yehowa. (Adiyisɛm 2:4) Sɛ mekaakae nneɛma a mehuu wɔ ɔko no mu ne ɔhaw afoforo pii a mahyia a, ɛhyɛ me awerɛhoɔ. Ɔdɔ a menya maa Yehowa no aboa me ma matumi agyina ne nyinaa no.—Yesaia 65:17.\nSɛ mekaakae nneɛma a mehuu wɔ ɔko no mu ne ɔhaw afoforo pii a mahyia a, ɛhyɛ me awerɛhoɔ. Ɔdɔ a menya maa Yehowa no aboa me ma matumi agyina ne nyinaa ano\nMebɔɔ asu July 1971 wɔ “Onyankopɔn Din” Ɔmantam Nhyiam ase wɔ Yankee Stadium\nAfe 1971 no, me maame kunu no tuu me fii fie. Adɛn ntia? Na me maame kunu no mpɛ sɛ Yehowa Danseni biara tena ne fie! Saa bere no na sika a ɛwɔ me ho sua. Ná ayaresabea no tua me ka nnawɔtwe mmienu biara, na na mede me sika dodow no ara atotɔ ntade a mede bɛkɔ asɛnka efisɛ na mepɛ sɛ mesiesie me ho ma ɛfata Yehowa somfo. Ná mewɔ sika kakra wɔ sikakorabea bi, nanso na ɛwɔ me kurom wɔ Michigan. Enti na ɛsɛ sɛ mede me kar no yɛ me fie nna kakra. Sɛ mɛdware asiesie me ho a, na gye sɛ mekɔ baabi a wɔtɔn pɛtro.\nDa bi, bere a na me kar no da so ara yɛ me fie no, mepɔn adwuma wɔ ayaresabea hɔ, na meyɛɛ sɛ merekɔhyia wɔ Ahenni Asa so akɔ asɛnka. Meduu hɔ no, na bere nnya nsoe koraa. Enti mekɔtenaa Ahenni Asa no akyi baabi a obiara renhu me. Vietnam ɔko no mu nsɛmnsɛm san baa me tirim. Ná ɛte sɛ nea mete nnipa nam a ɛrehye no pampan, na na mogya a ɛrepram nkurɔfo no gyinagyina m’ani so, na mefii ase yɛɛ basaa. Wɔ m’adwenem no, na ɛte sɛ nea mehu mmerante no na mete sɛ wɔrebisa me sɛ: “Enti mɛwu? Mɛwu anaa?” Ná menim sɛ wɔbɛwu, nanso mebɔɔ mmɔden kyekyee wɔn werɛ, na mema wɔnyaa adwene sɛ biribiara bɛkɔ yie. Bere a mete hɔ no, awerɛhoɔ hyɛɛ me ma.\nBere biara a mɛhyia ɔhaw wɔ asetenam no, meyɛ nea mɛtumi biara sɛ mɛkae ɔdɔ a medii kan nya maa Yehowa no\nMebɔɔ Yehowa mpae, na mesui paa. (Dwom 56:8) Mefii ase dwendwenee owusɔre ho dendeenden. Saa da no na mehuu sɛ owusɔre anidaso no yɛ ade a ɛso bi nni! Yehowa bɛsan de saa mmerante no aba nkwa mu bio, na wɔbɛnya hokwan asua Yehowa ho nokwasɛm. Owusɔre no bɛyi ɛyaw ne amanehunu a yɛafa mu no nyinaa afi hɔ. (Asomafoɔ Nnwuma 24:15) Bere a metee saa asɛm no ase no, ɔdɔ a mewɔ ma Yehowa no mu yɛɛ den sen bere biara. Meda so ara hwɛ saa da no kwan dendeenden. Efi saa da no, bere biara a mɛhyia ɔhaw wɔ asetenam no, meyɛ nea mɛtumi biara sɛ mɛkae ɔdɔ a medii kan nya maa Yehowa no.\nYEHOWA NE ME ADI NO YIE\nSɛ ɔko ba a, nkurɔfo di amumɔyɛsɛm pii, na saa na me nso meyɛe. Nanso kyerɛwsɛm mmienu a m’ani gye ho paa a medwendwene ho no kyekye me werɛ. Nea ɛdi kan ne Adiyisɛm 12:10, 11. Ɛka sɛ, asɛnka adwuma a yɛyɛ no ne Yesu mogya na ɛdi Ɔbonsam so nkonim. Nea ɛto so mmienu ne Galatifoɔ 2:20. Ɛkae me sɛ Yesu wu maa me. Kristo afɔrebɔ no nti, Yehowa de nea mayɛ nyinaa akyɛ me. Enti seesei mewɔ ahonim pa ne ɔpɛ a emu yɛ den sɛ mɛka yɛn Nyankopɔn mmɔborɔhunufo Yehowa no ho asɛm akyerɛ afoforo!—Hebrifoɔ 9:14.\nSɛ medwendwene nneɛma a mafa mu wɔ asetenam no ho a, mehu pefee sɛ Yehowa ne me adi no yie. Ɛho nhwɛso bi ni. Ɛda a Jim huu sɛ me kar no na ɛyɛ me fie no, ɔne me kɔɔ onuawa bi a ɔwɔ adan a ɔde hane nkyɛn. Megye di paa sɛ Yehowa faa Jim ne onuawa no so ma menyaa baabi pa tenae. Yehowa yam ye paa! Ɔhwɛ n’asomfo anokwafo so.\nMESUAE SƐ MƐYƐ NSI NE ANIFERE\nMay 1971 no, ɛho bɛhiae sɛ mekɔ Michigan. Enti merebɛfi Florida no, mede nwoma pii hyɛɛ me kar no akyi, na mede m’ani kyerɛɛ atifi fam. Bere a mefi Florida duu Georgia no, na mama nwoma no nyinaa awie. Mede nsi ne ahokeka kaa Ahenni ho asɛmpa no wɔ baabiara a mekɔe. Mekaa asɛm no wɔ afiase, na memaa mmarima a na wɔwɔ adwonsɔe nyinaa mpo nkratawa. Mentumi nhu sɛ wɔn a mekaa nokware no ho asɛm kyerɛɛ wɔn no bi gyee nokware no anaa.—1 Korintofoɔ 3:6, 7.\nMomma menka, bere a mehuu nokware no foforo no, na menyɛ anifere, titiriw sɛ me ne m’abusuafo rekasa a. Ɛtɔ da bi a na meka me nsɛm penpen dodo. Mepɛ me nua John ne me nua Ron asɛm paa, nanso sɛ mereka asɛm no akyerɛ wɔn a, na mehyɛ wɔn sɛnea ɛbɛyɛ a wɔbɛgye nea mereka no atom. Akyiri yi mepaa wɔn kyɛw. Nanso mekɔ so bɔ mpae sɛ wɔbɛgye nokware no. Efi saa bere no, Yehowa aboa me ma sɛ mereka asɛm no na merekyerɛkyerɛ a, meyɛ anifere paa.—Kolosefoɔ 4:6.\nAFOFORO A MEDƆ WƆN\nMe ne Yehowa adamfofa ho hia me paa sen biribiara wɔ m’asetenam. Nanso afoforo wɔ hɔ a medɔ wɔn paa, titiriw me yere Susan a ɔda me koma so no. Bere a mesii so nyinaa na merepɛ ɔbaa a ɔbɛboa me ma makɔ so asom Yehowa. Susan yɛ ɔbaa mmɔdenbɔfo a ɔdɔ Yehowa paa. Bere a na yɛreyɛ nhyehyɛe aware no, da bi mekɔsraa no wɔ n’awofo fie wɔ Rhode Island. Ná ɔte abrannaa so rekenkan Ɔwɛn-Aban, na na ne Bible da ne nkyɛn. Ade a m’ani gyee ho paa ne sɛ na ɛnyɛ adesua asɛm na ɔrekenkan, nanso na ɔkenkan kyerɛwsɛm a wɔatwe adwene asi so no nyinaa. Mehuu sɛ na ɔne Yehowa abusuabɔ ho hia no paa. Yɛwaree December 1971. Meda Yehowa ase paa sɛ manya ɔyere a ɔyɛ ɔboafo saa. Nea m’ani sɔ paa ne sɛ ɛwom sɛ ɔdɔ me deɛ, nanso ɔdɔ Yehowa paa.\nMe ne me yere, Susan, ne yɛn mma, Paul ne Jesse\nYehowa ahyira yɛn ma yɛanya mmabarima mmienu, Jesse ne Paul. Bere a wɔrenyin no, Yehowa dii wɔn akyi. (1 Samuel 3:19) Wɔn ankasa afa Yehowa adamfo, na wei ma yɛn ani gye paa. Wɔn mu biara de bɛboro mfe 20 ayɛ bere nyinaa som adwuma. Wɔn mmienu nyinaa akɔ so asom Yehowa efisɛ wɔkae ɔdɔ a wɔdii kan nya maa Yehowa no. M’ani gye me mma yerenom ahoɔfɛfo no ho paa; mebu wɔn sɛ me ara me mma mmaa. Wɔn din de Stephanie ne Racquel. Meda Yehowa ase paa sɛ me mma mmarima no aware mmaa a wɔde wɔn koma nyinaa dɔ Yehowa, na wɔde wɔn bere nyinaa resom no.—Efesofoɔ 6:6.\nNá yɛn abusua no kɔboa wɔ asasesin a wɔntaa nyɛ mu adwuma mu\nMede mfe 16 yɛɛ ɔsom adwuma no wɔ Rhode Island, na menyaa nnamfo pii wɔ hɔ. Meda so ara kae mpanyimfo mmɔdenbɔfo a na me ne wɔn som wɔ hɔ no. Saa ara nso na m’ani sɔ nea ahwɛfo akwantufo no yɛ de boaa me no paa. Manya hokwan kɛse ne wɔn a wɔakɔ so akura ɔdɔ a wɔdii kan nya maa Yehowa no mu no abom resom no. Yɛtu kɔɔ North Carolina afe 1987. Ná wɔhia mmoa wɔ hɔ paa, na ɛhɔ nso yɛnyaa nnamfo pa pii. *—Hwɛ ase hɔ asɛm no.\nMereyɛ asɛnka nhyiam bere a na meyɛ ɔhwɛfo kwantufo no\nAugust 2002 no, wɔtoo nsa frɛɛ me ne Susan sɛ yɛnkɔka United States Betel abusua no ho wɔ Patterson. Meyɛɛ adwuma wɔ Ɔsom Dwumadibea, ɛnna Susan yɛɛ adwuma wɔ baabi a wɔsi nneɛma. Ná n’ani gye adwuma no ho paa! Menyaa hokwan kɔkaa Akwankyerɛ Kuw no ho August 2005. Ná ɛyɛ me sɛ memfata saa adwuma foforo yi. Sɛ Susan hwɛ adwuma ne akwantu a ɛwɔ ɔsom hokwan yi mu no a, na ɔte nka sɛ ɛboro no so. Ɔmpɛ wimhyɛn mu tena, nanso yɛde wimhyɛn tutu akwan pii. Afotu pa a Akwankyerɛ Kuw no mufo a wɔaka yerenom de ama no no aboa no paa. Wasi ne bo sɛ ɔbɛboa me, na ama medɔ no paa!\nMfoni a ɛyɛ fɛ pii sisi me ɔfese a ɛkae me anigye kɛse a manya wɔ asetena mu. Mayɛ nea mɛtumi nyinaa de akae ɔdɔ a medii kan nya maa Yehowa no. Wei ama manya nhyira pii!\nSɛ me ne m’abusua bom yɛ ade a, m’ani gye paa\n^ nky. 30 Wobɛnya Onua Morris bere nyinaa som adwuma no ho nsɛm pii wɔ March 15, 2006, Ɔwɛn-Aban, kratafa 26.


Nea Bible Ka Fa Sigyadi Ho\nASƐM A ƐDA SO Akyɛde a Ɛso Bi Nni\nASƐM A ƐDA SO Onyankopɔn Akyɛde a Ɛso Bi Nni—Adɛn Nti na Ɛsom Bo?\nASƐM A ƐDA SO Onyankopɔn Akyɛde a Ɛso Bi Nni No, Dɛn na Wobɛyɛ De Akyerɛ sɛ W’ani Sɔ?\nƐyɛ Nhyɛ sɛ Kristofo Di Sigya?\nNkoa a Wonya Fahodi—Tete no ne Ɛnnɛ\nƐyɛ a Yɛ Nkurɔfo Papa na Ɛbɛboa Wo\nƆwɛn-Aban | No. 2 2017\nKENKAN WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Betsimisaraka (Southern) Bicol Bislama Bulgarian Cambodian Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Runyankore Russian Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Tswana Turkish Twi Tzeltal Tzotzil Ukrainian Umbundu Urdu Urhobo Venda Vietnamese Waray-Waray Wayuunaiki Wolaita Xhosa Yoruba Zande Zulu\nYesu akɔsra Petro asebea, na wasa no yare.—Mateo 8:14, 15; Marko 1:29-31\nWIASE nyinaa, ɔsom bi te sɛ Roma Katolek Asɔre, Ortodɔks asɔre ahorow, Buddhasom, ne ɔsom ahorow bi mma kwan sɛ wɔn asɔfo ne asɔre mpanyimfo bɛware. Nanso nnipa dodow no ara susuw sɛ, wei na ama nnansa yi yɛte nyamesom akannifo ne asɔfo bebree nka sɛ wɔrebu brabɔne no.\nƐnde yemmisa sɛ, Bible hyɛ Kristofo binom sɛ wonni sigya anaa? Nea ɛbɛma yɛanya asɛm yi ho mmuae no, momma yɛnhwɛ baabi a saa ade yi fi, nea ɛyɛe a ebegyee ntini, ne Onyankopɔn adwene wɔ ho.\nNEA ƐKƆFAA SIGYADI BAA NYAMESOM MU\nNyamesom mu sigyadi no, nhoma bi kyerɛ ase sɛ, “ɔsɔfo anaa nyamesomni a ne som mma kwan sɛ ɔbɛware na amma ɔne ɔbarima anaa ɔbaa anna.” (Encyclopædia Britannica) Afe 2006 mu no, Pope Benedict XVI maa ɔkasa bi kyerɛɛ Romafo asɔfokuw bi. Ɔkyerɛɛ nea enti a asɔfo nware anaa ɛnsɛ sɛ wɔne ɔbaa anaa ɔbarima da. Ɔkaa sɛ: “Wofii ase yɛɛ amammerɛ bi wɔ Asomafo no akyi pɛɛ,” na ɛno ara na wɔredi akyi.\nNanso asomafo no bere so no, na Kristofo nni amammerɛ biara a ɛhyɛ wɔn sɛ ɛnsɛ sɛ wɔware. Saa bere no, na ɔsomafo Paulo te ase. Ɔno mpo bɔɔ kɔkɔ sɛ, mmarima a wɔka “nnaadaasɛm a efi honhom mu” na “wɔbara aware” no, Kristofo no nhwɛ wɔn ho yiye wɔ wɔn ho.—1 Timoteo 4:1-3.\nƐyɛ asomafo no akyi koraa na nyamesom mu sigyadi fii ase didi baa “Kristofo” asɔre ahorow bi mu. Saa asɔre ahorow no na akyiri yi ɛbɛyɛɛ Roma Katolek Asɔre no. Nhoma bi kyerɛɛ mu sɛ, “na suban bi afi ase regye ntini wɔ Roma Ahemman no mu. Ɛne sɛ, na nnipa bebree mpɛ sɛ wɔne ɔbaa anaa ɔbarima bɛda.” Ɛno ara bi na ebewuraa asɔre no mu.—Celibacy and Religious Traditions.\nMmere rekɔ so no, asɔfo ne asɔre mpanyimfo fii ase kaa sɛ ɛsɛ sɛ asɔfo di sigya. Ná ɛyɛ wɔn sɛ ɔbarima ne ɔbaa nna gu nipa ho fi na ɛne asɔfodwuma nkɔ. Nanso Encyclopædia Britannica kaa sɛ, “afeha a ɛto so 10 [anaa bɛyɛ mfe apem a abɛsen kɔ] yi ara mpo, na asɔfo nketewa ne asɔfo mpanyimfo no bi koraa wɔ yerenom.”\nAfe 1123 ne 1139 mu no, wɔyɛɛ asɔfo nhyiam bi wɔ Rome. Ɛhɔ na ɛbɛyɛɛ mmara sɛ ɛsɛ sɛ asɔfo no di sigya. Enti efi saa bere no besi nnɛ, ayɛ mmara wɔ Roma Katolek Asɔre no mu. Kan no, na asɔfo a wɔaware no bi de tumi a wɔwɔ wɔ asɔre no mu ne asɔre agyapade gya wɔn mma. Enti mmara yi twaa saa ade no mu sɛnea ɛbɛyɛ a asɔre no renhwere n’agyapade ne ne tumi.\nONYANKOPƆN ADWENE WƆ SIGYADI HO\nSɛnea Onyankopɔn bu sigyadi no, ɛwɔ n’Asɛm Bible mu pefee. Sɛ yɛhwɛ Bible mu a, Yesu kaa sɛ ebinom dii sigya. Ɔkaa sɛ “ɔsoro ahenni no nti” na wodi sigya te sɛ ɔno Yesu. (Mateo 19:12) Ɔsomafo Paulo nso kaa biribi saa. Ɔkaa sɛ Kristofo binom asi gyinae sɛ “asɛmpa no nti,” wobedi sigya te sɛ ɔno ara.—1 Korintofo 7:37, 38; 9:23.\nNea Yesu ne Paulo kae yi nkyerɛ sɛ wɔrehyɛ Kristofo sɛ wonni sigya. Yesu kaa sɛ sigyadi yɛ “akyɛde,” na ɛnyɛ n’akyidifo nyinaa na wɔwɔ bi. Bere a Paulo rekyerɛw wɔn a wɔnwaree da ho asɛm no, ɔno ankasa mpo kaa sɛ: “Minni ahyɛde biara a efi Awurade hɔ, na mmom mereka m’adwene.”—Mateo 19:11; 1 Korintofo 7:25.\nAfei nso Bible ma yehu sɛ asomafo no bere so no, na Kristofo pii yɛ awarefo. Wɔn mu baako ne ɔsomafo Petro. (Mateo 8:14; Marko 1:29-31; 1 Korintofo 9:5) Nokwasɛm ne sɛ saa bere no, na nna mu ɔbrasɛe abu so wɔ Roma ne nkurow a ɛhyɛ n’ase no mu. Enti Paulo kyerɛw kɔmaa Kristofo no sɛ, ɛsɛ sɛ ɔhwɛfo biara a waware yɛ “okunu a ne yere yɛ biako” na “ne mma brɛ wɔn ho ase ma no.”—1 Timoteo 3:2, 4.\nNá Paulo asɛm yi nkyerɛ sɛ wobetumi aware nanso wonni kwan sɛ wɔne wɔn hokafo da. Efisɛ Bible aka ama emu ada hɔ sɛ “okunu mma ne yere nea ɛsɛ no.” Afei ɛsan ka sɛ ɛnsɛ sɛ awarefo de nna ‘kame’ wɔn ho. (1 Korintofo 7:3-5) Anokwa, Onyankopɔn nhyɛɛ Kristoni biara sɛ onni sigya, na saa ara nso na mmara biara nni hɔ saa.\nASƐMPA NO NTI\nSɛ sigyadi nyɛ nhyɛ deɛ a, ɛnde adɛn nti na Yesu ne Paulo kaa ho asɛm pa? Efisɛ sigyadi betumi ama obi anya bere pii aka asɛmpa no akyerɛ nkurɔfo. Dadwen a ɛwɔ aware mu no nso, asigyafo nnya bi. Ɛno ma wotumi yɛ pii wɔ Onyankopɔn som mu.—1 Korintofo 7:32-35.\nSusuw ɔbarima bi a yɛfrɛ no David ho hwɛ. Adwuma a na ɔyɛ wɔ Mexico City no, na onya sika paa. Nanso ogyae kɔɔ Costa Rica akuraa bi ase kɔkaa Bible mu asɛm kyerɛɛ nkurɔfo. David hwɛ a, sigyadi aboa no anaa? Ɔkaa sɛ: “Sigyadi aboa me paa. Mekɔe no, na ɛhɔ amammerɛ ne ɛhɔ asetena nna fam. Nanso meyɛ sigyani nti anyɛ den amma me sɛ mɛfa mu.”\nƆbaa bi a ɔde Claudia yɛ Kristoni a odi sigya. Otutuu akwan kɔɔ mmeae a wohia asɛmpakafo. Nea ɔkae ni: “M’ani gye wɔ Onyankopɔn som mu. Sɛ mihu sɛnea Onyankopɔn hwɛ me no a, ɛhyɛ me gyidi den, na ɛma me ne ne ntam yɛ kama.”\n“Ɛnyɛ aware anaa sigyadi na ehia. Nea ehia ara ne sɛ wubefi wo komam nyinaa asom Yehowa Nyankopɔn. Ɛno na ɛbɛma w’ani agye.”—Claudia\nƐnsɛ sɛ sigyadi yɛ adesoa. Claudia san kaa sɛ: “Ɛnyɛ aware anaa sigyadi na ehia. Nea ehia ara ne sɛ wubefi wo komam nyinaa asom Yehowa Nyankopɔn. Ɛno na ɛbɛma w’ani agye.”—Dwom 119:1, 2.\nAware na Ɛma Nnipa Ani Gye Anaa?\nKristofo asigyafo ani betumi agye anaa? Bible kyerɛ yɛn aware ho adwempa a ɛsɛ sɛ yenya na ɛkyerɛ yɛn obi nso a asigyafo nyinaa betumi ahwɛ no asua no.\nNo. 2 2017 | Onyankopɔn Akyɛde a Ɛso Bi Nni, Wubegye Anaa?\nƆWƐN-ABAN No. 2 2017 | Onyankopɔn Akyɛde a Ɛso Bi Nni, Wubegye Anaa?\nƆkwan Bɛn so na Mpanyimfo no Boa Yehowa Adansefo Asafo Ahorow No?


39 Afei wɔde ahama bruu, tankɔkɔɔ, ne koogyan+ nwenee ntade+ a wɔde bɛsom wɔ kronkronbea+ hɔ. Enti wɔpam ntade kronkron+ maa Aaron, sɛnea Yehowa hyɛɛ Mose no. 2 Ɔde sika, ahama bruu, tankɔkɔɔ, koogyan ne nwera nwenee nguguso.+ 3 Afei wɔboroo sika kɔkɔɔ ma ɛyɛɛ tratraa, na otwitwaa no nteaanteaa de kaa ahama bruu, tankɔkɔɔ, koogyan ne nwera ho nwenee.+ 4 Wɔyɛɛ ade totoo ne mmati so na wɔka sii anim. 5 Wɔde sika kɔkɔɔ, ahama bruu, tankɔkɔɔ, koogyan ne nwera no ara bi nso nwenee abɔso a wɔde bɛkyekyere,+ sɛnea Yehowa hyɛɛ Mose no. 6 Afei wɔfaa sohambo+ a wɔde sika kɔkɔɔ afa ho kurukyerɛw Israel mma din wɔ so+ sɛnea wɔkyerɛw nsɔano so. 7 Na ɔde sisii atade no mmati so sɛ ɛnyɛ nkae+ abo mma Israelfo, sɛnea Yehowa hyɛɛ Mose no. 8 Afei ɔde sika kɔkɔɔ, ahama bruu, tankɔkɔɔ, koogyan ne nwera nwenee nkatabo,+ te sɛ nguguso+ no. 9 Sɛ wɔka nkatabo no to so a, ɛyɛ ahinanan. Bere a wɔaka ato so no, ne ntwemu yɛ nsateakwaa akron na ne tɛtrɛtɛ nso yɛ nsateakwaa akron.+ 10 Wɔde abohene tetaree mu yɛɛ no nsãso anan. Nsãso a edi kan no yɛ aboɔdenbo kɔkɔɔ ne akraatebo ne ahabammonobo.+ 11 Nsãso a ɛto so abien+ no yɛ nsrammabo ne hoabo+ ne ahwehwɛbo.+ 12 Nsãso a ɛto so abiɛsa+ no yɛ lesembo ne mfrafraebo ne beredumbo. 13 Nsãso a ɛto so anan+ no yɛ sikaberebo ne sohambo+ ne yasepebo. Na wɔde sika kɔkɔɔ totoo anoano. 14 Wɔkyerɛw Israel mma dumien no din wɔ abo no so. Wɔkyerɛw no sɛnea wɔkyerɛw nsɔano so, na edin a ɛwɔ ebiara so no gyina hɔ ma Israel mmusua dumien+ no mu biako. 15 Wɔde sika amapa nwenee ntweaban wɔ nkatabo no so sɛ ahama.+ 16 Wɔde sika kɔkɔɔ yɛɛ nnuraho abien ne nkawa abien, na wɔde nkawa abien no hyehyɛɛ nkatabo no ntwea abien no so.+ 17 Afei wɔde nhama abien a wɔde sika kɔkɔɔ ayɛ no hyehyɛɛ nkawa abien no mu wɔ nkatabo no ntwea so.+ 18 Na wɔde nhama abien ano a aka no hyehyɛɛ ade a ɛda nguguso no mmati abien so no mu wɔ atade no anim.+ 19 Afei wɔde sika yɛɛ nkawa abien hyehyɛɛ nkatabo no ase ma ɛdaa nguguso no so.+ 20 Na wɔde sika kɔkɔɔ yɛɛ nkawa abien hyehyɛɛ ade abien a ɛda nguguso no mmati so no ase wɔ atade no anim wɔ ɛrekɔ ne ntoae so, abɔso no so.+ 21 Afei wɔde ahama bruu hyehyɛɛ nkawa no mu kyekyeree nkatabo no bɔɔ nguguso no mu wɔ abɔso no so, sɛnea ɛbɛyɛ a nkatabo no remfi nguguso no so, sɛnea Yehowa hyɛɛ Mose no.+ 22 Afei ɔde ahama bruu nkutoo nwenee asɔfotade nsasin+ no. 23 Wotwaa asɔfotade nsasin no kɔn wɔ ne mfinimfini te sɛ akotade. Na wɔnwenee ano hyiae sɛnea ɛrentew.+ 24 Wɔde ahama bruu ne tankɔkɔɔ ne koogyan nwenee granate akutu sensɛn ano hyiae.+ 25 Afei wɔyɛɛ sika adɔmma hyehyɛɛ granate akutu+ no ntam de faa asɔfotade nsasin no ano hyiae; 26 Enti granate akutu biara akyi no, sika adɔmma di hɔ; edidi so wɔ asɔfotade nsasin a wɔde bɛsom no ano hyia,+ sɛnea Yehowa hyɛɛ Mose no. 27 Afei wɔde nwera nwenee atade tenten+ maa Aaron ne ne mma, 28 na wɔde nwera no bi nwenee abotiten+ ne abotiri+ fɛfɛ ne nwera twakoto,+ 29 na wɔde nwera ne ahama bruu ne tankɔkɔɔ ne koogyan nwenee abomu,+ sɛnea Yehowa hyɛɛ Mose no. 30 Afei wɔde sika amapa yɛɛ ade tratraa hyɛnn bi, na wɔde yɛɛ ahosohyira sɛnkyerɛnne kronkron kurukyerɛw so sɛnea wɔkyerɛw nsɔano so sɛ, “Kronkron ne Yehowa.”+ 31 Na wɔde ahama bruu soo mu de bɔɔ abotiten no anim,+ sɛnea Yehowa hyɛɛ Mose no. 32 Enti afei ahyiae ntamadan kronkron no ho adwuma nyinaa baa awiei, na Israelfo no yɛɛ nea Yehowa hyɛɛ Mose no+ nyinaa. Wɔyɛɛ saa pɛpɛɛpɛ. 33 Wɔde ntamadan+ no brɛɛ Mose, ntamadan+ no ne ɛho nneɛma,+ ɛho mpɛɛwa,+ ɛho nnua+ ne ne mmeamu,+ ɛho adum ne ne nnyinaso,+ 34 ne nkataso a wɔde adwennini nhoma a wɔahyɛ+ no kɔkɔɔ ayɛ, ne nkataso foforo a wɔde sukraman nhoma+ ayɛ, ne ntwamutam a ɛsɛn hɔ,+ 35 ne adanse adaka+ ne nnua+ a wɔde soa ne ne mmuaso,+ 36 ne ɔpon+ ne ɛho nneɛma+ nyinaa ne paanoo a wɔde ba Onyankopɔn anim, 37 ne sika kaneadua+ ne akanea, kyerɛ sɛ akanea a ɛsesa so no,+ ne ɛho nneɛma+ nyinaa, ne ngo a wɔde begu mu,+ 38 ne sika afɔremuka+ ne ɔsrango+ ne aduhuam+ ne ntama a ɛsɛn ntamadan no ano,+ 39 ne kɔbere afɔremuka+ ne kɔbere nkantankantan+ a ɛda so, ne nnua a wɔde bɛsoa+ ne ɛho nneɛma+ nyinaa, ne ɛsɛn+ no ne ne nnyinaso,+ 40 ne ntama a ɛsensɛn adiwo hɔ,+ ne n’adum+ ne ne nnyinaso,+ ne ntama a ɛwɔ adiwo no kwan ano,+ ne ɛho ntampehama,+ ne ɛho mpɛɛwa,+ ne ɛho nneɛma+ nyinaa a wɔde bɛyɛ ahyiae ntamadan kronkron no mu adwuma, 41 ne ntade+ a wɔanwene a wɔde bɛsom wɔ kronkronbea hɔ, ntade kronkron+ a wɔapam ama ɔsɔfo Aaron ne ne mma a wɔde bɛsom sɛ asɔfo.+ 42 Israelfo no yɛɛ adwuma no nyinaa, sɛnea Yehowa hyɛɛ Mose no.+ 43 Na Mose hwɛɛ adwuma no nyinaa, na ohui sɛ wɔayɛ no sɛnea Yehowa hyɛe no pɛpɛɛpɛ. Ɛnna Mose hyiraa wɔn.+


2 Korinćanima 1 CRO – 2 Korintofoɔ 1 ASCB | Biblica\n2 Korinćanima 1 CRO – 2 Korintofoɔ 1 ASCB\n2 Korintofoɔ 1:1-24\n1Krataa yi firi Paulo a Onyankopɔn ayi no sɛ Kristo Yesu ɔsomafoɔ no ne Timoteo a ɔyɛ yɛn nuanom no mu baako nkyɛn,\nMede saa krataa yi rekɔma Onyankopɔn asafo a ɛwɔ Korinto ne ahotefoɔ a wɔwɔ Akaiaman mu no nyinaa:\n2Adom ne asomdwoeɛ a ɛfiri yɛn Agya Onyankopɔn ne Awurade Yesu Kristo nka mo.\n3Momma yɛnna Onyankopɔn a ɔyɛ yɛn Awurade Yesu Kristo Agya no a ɔyɛ mmɔborɔhunu Agya na ɔyɛ Onyankopɔn a awerɛkyekyerɛ nyinaa firi no no ase. 4Ɔkyekyere yɛn werɛ wɔ yɛn amaneɛ nyinaa mu na yɛnam awerɛkyekyerɛ a yɛn ankasa anya afiri Onyankopɔn nkyɛn no so atumi akyekyere afoforɔ a wɔwɔ amaneɛ ahodoɔ mu no werɛ. 5Sɛdeɛ yɛahunu amane wɔ Kristo mu no, saa ara nso na yɛnya Kristo awerɛkyekyerɛ a ɛdɔɔso no. 6Mo awerɛkyekyerɛ ne mo nkwagyeɛ enti yɛhunu amane. Ɛfiri sɛ, sɛ Kristo kyekye yɛn werɛ a, yɛn nso yɛnam so bɛtumi akyekye mo werɛ. Ɛno bɛma mo anya ntoboaseɛ ahunu amane sɛ yɛn nso. 7Enti, gyidie a yɛwɔ wɔ mo mu no nhinhim. Yɛnim sɛ, sɛdeɛ mo ne yɛn hunu amane no, saa ara nso na awerɛkyekyerɛ a yɛnya no, monya bi.\n8Anuanom, yɛpɛ sɛ yɛtwe mo adwene ba ɔhaw a ɛtoo yɛn wɔ Asia mantam mu no so. Amane a yɛfaa mu no so, na na emu yɛ duru enti yɛn asetena mu anidasoɔ nyinaa yeraeɛ. 9Nokorɛm yɛgye too mu sɛ yɛrebɛwu. Saa asɛm yi siiɛ, sɛdeɛ ɛbɛyɛ a yɛremfa yɛn ho nto yɛn ankasa so, na mmom, yɛde yɛn ho bɛto Onyankopɔn a ɔma awufoɔ sɔre no so. 10Wayi yɛn afiri saa owuo amanehunu yi mu na ɔbɛkɔ so agye yɛn. Ɔno na yɛde yɛn ani ato no so sɛ, sɛ mokɔ so bɔ mpaeɛ ma yɛn a, 11ɔbɛgye yɛn bio. Yei kyerɛ sɛ, ɔbɛbua mpaeɛ dodoɔ biara a mobɔ ma yɛn no, na Onyankopɔn bɛhyira yɛn, na dodoɔ no ara ama wɔn nne so de ada no ase ama yɛn.\nPaulo Sesa Ne Nhyehyɛeɛ\n12Yɛhoahoa yɛn ho sɛ yɛn ahonim mmu yɛn fɔ, yɛatena ase nokorɛdie mu, ne titire ne ɛberɛ a yɛwɔ mo nkyɛn no. Ɛnyɛ ewiase nyansa na ɛkyerɛ yɛn kwan. Mmom, yɛn akwankyerɛ firi Onyankopɔn adom no mu. 13Nsɛm a mobɛtumi akenkan, ate aseɛ nko na yɛtwerɛ de brɛ mo. Mewɔ anidasoɔ sɛ, mobɛte biribiara a 14monnte aseɛ yie no ase daakye sɛdeɛ ɛbɛyɛ a, da a Awurade Yesu bɛba no, mode yɛn bɛhoahoa mo ho na yɛn nso yɛde mo ahoahoa yɛn ho.\n15Na menim sɛ saa asɛm yi bɛba mu. Ɛno enti na mehyehyɛɛ sɛ mɛba abɛsra mo na moanya nhyira mprenu. 16Meyɛɛ mʼadwene sɛ, sɛ merekɔ Makedonia a, mɛba mo nkyɛn, na meresane nso a, mafa mo nkyɛn ansa na makɔ Yudea. 17Modwene sɛ mantumi ansi mʼadwene pi wɔ deɛ ɛsɛ sɛ meyɛ anaa? Anaasɛ mete sɛ obi a ɔka sɛ “Aane” anaa “Dabi” sɛdeɛ ɛbɛsɔ afoforɔ ani?\n18Onyankopɔn yɛ ɔnokwafoɔ. Enti sɛ meka sɛ yɛn mmuaeɛ yɛ “Aane” ɛberɛ biara a, ɛyɛ “Aane”, ɛnnyɛ “Dabi” da a. 19Ɛfiri sɛ, Yesu Kristo, Onyankopɔn Ba no a me Paulo, Silas ne Timoteo kaa ne ho asɛm kyerɛɛ mo no nsesa. Ɔnnka “Aane” ne “Dabi” da. Ɛberɛ biara ɔdi nʼasɛm so. 20Ɔno mu na Onyankopɔn bɔhyɛ nyinaa awie pɛyɛ. Yei enti, yɛnam Yesu Kristo so ka “Amen” de hyɛ Onyankopɔn animuonyam. 21Afei, Onyankopɔn no ankasa na ɔma yɛne mo tumi gyina pintinn wɔ Kristo mu. Ɔno na ɔsraa yɛn 22faa yɛn sɛ ne deɛ, ɛnna ɔde ne Honhom Kronkron no hyɛɛ yɛn akoma mu de sii deɛ ɔwɔ ma yɛn nyinaa so dua.\n23Mefrɛ Onyankopɔn sɛ mʼadanseɛ. Ɔnim mʼakoma mu. Sɛdeɛ ɛbɛyɛ a mobɛnya kwan agye mo ahome enti na mankɔ Korinto no. 24Ɛnyɛ yɛn adwene ne sɛ yɛbɛhyɛ mo ama mo agye biribi adi, na mmom, mo ahotɔ enti na yɛne mo yɛ adwuma. Ɛfiri sɛ, ɛnam mo ankasa gyidie so na mobɛgyina pintinn.\nASCB : 2 Korintofoɔ 1


Nnwom 119 NA-TWI - Awurade mmara - Nhyira nka wɔn a wɔn - Bible Gateway\nNnwom 118Nnwom 120\nNnwom 119 Nkwa Asem (NA-TWI)\n119 Nhyira nka wɔn a wɔn asetena yɛ pɛ, na wodi Awurade mmara so. 2 Nhyira nka wɔn a wofi wɔn koma nyinaa mu di n’ahyɛde so. 3 Wɔnyɛɛ mfomso. Wɔnam Awurade akwan so. 4 Awurade, wo na wohyɛɛ mmara maa yɛn na wokae se yɛnni so nokwarem. 5 Mewɔ anidaso yiye sɛ medi w’asɛm so. 6 Sɛ meyɛ aso ma w’ahyɛde a, m’anim rengu ase.


Wiase Awiei—Ɛsɛ sɛ Wusuro Anaa?\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Kwangali Latvian Lithuanian Luo Malagasy Maltese Ndebele Ndonga Norwegian Nzema Oromo Pangasinan Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tigrinya Tsonga Tswana Turkish Twi Ukrainian Venda Vietnamese Wolaita Xhosa Yoruba Zande Zulu\nASƐM A ƐDA SO: WIASE AWIEI—ƐSƐ SƐ WUSURO ANAA?\nWote nka dɛn wɔ December 21, 2012 ho? Nkurɔfo kyerɛe sɛ wɔhwɛ Mayafo kalenda so a, wohu sɛ biribi besi saa da no, na ɛde nsakrae kɛse bi bɛba wiase nyinaa. Sɛ ehu bɔɔ wo saa bere no a, seesei ebia wo ho atɔ wo; sɛ wode w’ani too so sɛ biribi besi a, ɛnde ebia w’anidaso ayɛ kwa, na sɛ ɛyɛɛ wo sɛ awiei no reba ara ni a, ɛnde ebia woato w’adwenem. Eyi nso yɛ wiase awiei ho nkɔntoro no ara bi anaa?\n“Wiase awiei” a Bible ka ho asɛm no nso ɛ? (Mateo 24:3, Akuapem Twi Bible) Ebinom suro sɛ asase bɛhyew. Ebinom nso wɔ hɔ a, nea wɔatete afa wiase awiei ho nti, wɔrepɛ biribi ahu. Nnipa pii nso, ɛyɛ wɔn sɛ awiei ho nsɛm no, wɔate abrɛ. Ɛyɛ nokwasɛm a wonim na ɛma wɔte nka saa anaa nsɛm a nkurɔfo keka ntia?\nSɛ wuhu nea Bible ka fa wiase awiei ho a, ebia ɛbɛyɛ wo nwonwa. Bible ma yehu sɛ wiase awiei no betumi ayɛ anigye bere, na ɛsan ma yehu sɛ, sɛ ɛkyɛ wɔ obi ani so a, etumi ma ɔyɛ basaa. Nkurɔfo taa bisa wiase awiei ho nsɛm bi, na yɛsrɛ wo kenkan ɛho mmuae bi a ɛwɔ Bible mu.\nAsase bɛhyew anaa?\nMMUAE A BIBLE DE MA: “[Onyankopɔn] de asase atim ne nnyinaso so; na ɛrenhinhim da biara da.”—DWOM 104:5.\nWɔremfa ogya anaa biribi foforo biara nsɛe asase. Mmom Bible kyerɛ sɛ asase yɛ nnipa fie a wɔbɛtena so afebɔɔ. Dwom 37:29 ka sɛ: “Treneefo benya asase no adi, na wɔatena so daapem.”—Dwom 115:16; Yesaia 45:18.\nBere a Onyankopɔn bɔɔ asase no wiei no, ɔkae sɛ “eye,” na saa ara na ɛnnɛ nso ohu no. (Genesis 1:31) Onyankopɔn rensɛe asase no, na mmom wahyɛ bɔ sɛ ‘ɔbɛsɛe wɔn a wɔresɛe asase no,’ na, ɔbɛbɔ asase no ho ban daa.—Adiyisɛm 11:18.\nEbia ɛbɛyɛ wo sɛ 2 Petro 3:7 kyerɛ sɛ asase bɛsɛe. Ɛhɔ ka sɛ: “Wɔakora ɔsoro ne asase a ɛwɔ hɔ yi so ama ogya.” Eyi kyerɛ sɛ asase bɛhyew anaa? Nea ɛwom ne sɛ, ɛtɔ da a, Bible tumi de “ɔsoro,” “asase” ne “ogya” gyina hɔ ma biribi. Ɛho nhwɛso ne Yesaia 1:2. Ɛhɔ ka sɛ: “Ɔsoro tie, asase yɛ aso.” Ɛha no, wɔde “asase” gyina hɔ ma nnipa.\nƆsoro, asase ne ogya a wɔaka ho asɛm wɔ 2 Petro 3:7 no, sɛ yɛhwɛ nkyekyɛm foforo a ɛwɔ ti 3 no mu a, yehu sɛ ɛno nso gyina hɔ ma biribi. Nkyekyɛm 5 ne 6 ma yehu sɛ nea esii Noa Nsuyiri no mu no, ɛno ara bi na ebesi. Saa bere no, wɔsɛee tete wiase a na ɛwɔ hɔ no, nanso asase a yɛte so yi ansɛe. Mmom no, “asase” a Nsuyiri no popae no yɛ nnipa abɔnefo a na wɔwɔ wiase no. Ɛsan sɛee “ɔsoro” bi, kyerɛ sɛ, wɔn a na wodi saa wiase no so no. (Genesis 6:11) Enti nea 2 Petro 3:7 reka ho asɛm ne ɔsɛe korakora a ɛbɛba abɔnefo wiase ne emu atumfoɔ bɔne so sɛnea ogya hyew biribi ase no.\nSɛ yɛka wiase awiei a, ɛkyerɛ dɛn?\nMMUAE A BIBLE DE MA: “Wiase ne n’akɔnnɔ retwam, na nea ɔyɛ ade a Onyankopɔn pɛ no tena hɔ daa.”—1 YOHANE 2:17.\n“Wiase” a ebetwam no nyɛ asase no, na mmom wiase no mu nnipa a wɔn abrabɔ ne Onyankopɔn apɛde nhyia na wobefi hɔ. Sɛ biribi hon obi a, dɔkota tumi yɛ no oprehyɛn yi fi hɔ de gye no nkwa. Saa ara na Onyankopɔn nso ‘beyi’ abɔnefo afi hɔ, na ama nnipa papa agye wɔn ani wɔ asase so. (Dwom 37:9) Sɛ saa na ɛte a, ɛnde “wiase awiei” yɛ ade pa.\nSɛnea Bible nkyerɛase bi kyerɛ “wiase awiei” ase no ma yehu sɛ ɛyɛ ade pa; ebi kyerɛ ase “bere a ɛwɔ hɔ yi awiei” na ebi nso ka no “bere no awiei.” (Mateo 24:3; New International Version) Esiane sɛ awiei no ba a, nnipa ne asase nyinaa bɛkɔ so atena hɔ nti, wunnye nni sɛ ntease wom sɛ bere foforo anaa wiase foforo bi bɛba ɛno akyi? Mmuae a Bible de ma ne yiw, efisɛ ɛka “bere a ɛreba” bi ho asɛm.—Luka 18:30.\nYesu kaa bere a ɛda yɛn anim no ho asɛm sɛ bere a wɔbɛyɛ “nneɛma foforo.” Saa bere no, ɔbɛma adesamma asan akɔ tebea pa a na Onyankopɔn pɛ sɛ wonya no mu. (Mateo 19:28) Ɛba saa a,\nAsase bɛdan paradise ama obiara anya bammɔ ne asomdwoe.—Yesaia 35:1; Mika 4:4.\nYebenya adwuma pa a ɛbɛma yɛn ani agye. —Yesaia 65:21-23.\nWɔbɛsa ayarefo nyinaa yare.—Yesaia 33:24.\nNkwakoraabɔ ne mmerewabɔ befi hɔ.—Hiob 33:25.\nWobenyan awufo.—Yohane 5:28, 29.\nSɛ yɛyɛ “ade a Onyankopɔn pɛ” anaa yɛyɛ nea ose yɛnyɛ a, ɛnsɛ sɛ yesuro wiase awiei. Mmom no, yɛbɛhwɛ no kwan.\nWiase awiei abɛn ampa?\nMMUAE A BIBLE DE MA: “Sɛ muhu sɛ saa nneɛma yi resisi a, munhu sɛ Onyankopɔn ahenni no abɛn.”—LUKA 21:31.\nNhomanimfo Richard Kyle kyerɛw wɔ ne nhoma bi mu sɛ: “Sɛnea nneɛma sesa ntɛmntɛm ne basabasa a ɛrekɔ so wɔ wiase no, ɛno na ɛma nkurɔfo pii kyerɛ da a wiase awiei bɛba,” titiriw sɛ wonhu nea enti a nneɛma asesa ayɛ basaa mpofirim no a.—The Last Days Are Here Again.\nNanso, adiyifo a wɔkaa wiase awiei ho asɛm wɔ Bible mu no, ɛnyɛ nsɛm akɛse a na ɛresisi wɔn bere so na na wɔrekyerɛkyerɛ mu. Mmom no, ɛyɛ Onyankopɔn na ɔde ne honhom kaa wɔn ma wɔkyerɛɛ nneɛma a ɛbɛma yɛahu sɛ awiei bere no adu. Ma yɛnhwɛ saa nkɔmhyɛ no bi na hwɛ sɛ ɛreba mu nnɛ anaa.\nAkokoakoko, ɔkɔm, asasewosow, ne ɔyarebɔne a atu agu yɛn so.—Mateo 24:7; Luka 21:11.\nAmumɔyɛ adɔɔso.—Mateo 24:12.\nNnipa resɛe asase.—Adiyisɛm 11:18.\nNnipa ayɛ ahopɛ ne sikanibere, na wɔdɔ anigyede sen Onyankopɔn.—2 Timoteo 3:2, 4.\nMmusua ntɛm retetew.—2 Timoteo 3:2, 3.\nNnipa bebree bu wɔn ani gu awiei ho sɛnkyerɛnne no so.—Mateo 24:37-39.\nWɔreka Onyankopɔn Ahenni ho asɛmpa wɔ wiase nyinaa.—Mateo 24:14.\nSɛnea Yesu kae no, “eyinom nyinaa” a yehu no kyerɛ sɛ wiase awiei abɛn. (Mateo 24:33) Yehowa Adansefo gye di sɛ adanse a ɛwɔ hɔ no di mu, na wɔka wɔn gyidi ho asɛm kyerɛ nkurɔfo wɔ aman 236 so.\nNea nkurɔfo akeka afa wiase awiei ho a amma mu nti, ɛremma bio anaa?\nMMUAE A BIBLE DE MA: “Sɛ enya ba sɛ wɔreka sɛ: ‘Asomdwoe ne dwoodwoo!’ a, mpofirim ara na ɔsɛe bɛba wɔn so sɛnea awoko yaw ba ɔbea a ɔyem so; na wɔrentumi nguan ɔkwan biara so.”—1 TESALONIKAFO 5:3.\nBible kyerɛ sɛ wiase awiei bɛba te sɛ nea awo ka ɔbea. Sɛ awo ka ɔbea a, ɔte yaw mpofirim a ɔrentumi nyɛ ho hwee. Nneɛma a ebesisi ansa na awiei no aba no te sɛ nyinsɛn. Ansa na ɔbea bɛwo no, ohu nneɛma bi a ɛkyerɛ no sɛ n’awo abɛn. Ne dɔkota betumi de n’ani abu da a ɔbɛwo, na sɛ ɛpa ho mpo a, onim sɛ ɛnkyɛ ɔbɛwo ne ba no. Saa ara na awiei no nso te, sɛ amma bere a yɛrehwɛ kwan mpo a, ɛnsesa nneɛma a ɛkyerɛ sɛ yɛwɔ “nna a edi akyiri” mu no.—2 Timoteo 3:1.\nEbia wubebisa sɛ, ‘Sɛ adanse a ɛkyerɛ sɛ awiei no abɛn no da adi pefee a, ɛnde adɛn nti na nnipa pii nhu?’ Bible ka sɛ awiei no rebɛn mmom a, nnipa bebu wɔn ani agu ɛho adanse no so. Anka ɛsɛ sɛ wogye tom sɛ nna a edi akyiri no de nsakrae akɛse aba, nanso wobedi ho fɛw aka sɛ: “Efi da a yɛn agyanom dedae no, biribiara te sɛ nea ɛte fi abɔde mfiase.” (2 Petro 3:3, 4) Ɔkwan bi so no, nneɛma a ɛkyerɛ sɛ yɛwɔ nna a edi akyiri mu no da adi pefee, nanso nnipa pii remfa nyɛ asɛm.—Mateo 24:38, 39.\nAdanse a efi Bible mu a ɛkyerɛ sɛ awiei no abɛn no, ɛnyɛ ne nyinaa na yɛaka ho asɛm wɔ ha. * Wopɛ sɛ wuhu pii anaa? Ɛnde, adɛn nti na womma Yehowa Adansefo ne wo mmɛyɛ Bible adesua a wuntua hwee? Yebetumi ayɛ adesua wɔ wo fie, baabi foforo a ɛyɛ ma wo, anaa wopɛ a, yebetumi ayɛ wɔ telefon so mpo. Nea ehia ara ne sɛ wubenya bere; mfaso a wubenya nso de, enni ano.\n^ nky. 39 Sɛ wopɛ nsɛm pii a, hwɛ nhoma a wɔato din Dɛn na Bible Kyerɛkyerɛ Ankasa? no ti 9 a n’asɛmti ne “So Yɛte ‘Nna a Edi Akyiri’ no Mu?” no. Yehowa Adansefo na wotintimii.\nYEHOWA ADANSEFO AKA PƐN SƐ WIASE AWIEI BƐBA A AMMA ANAA?\nYehowa Adansefo de wɔn adwene sii mmere bi so sɛ wiase awiei bɛba nanso amma. Sɛnea Yesu asuafo a wodi kan yɛe no, yɛn nso, ɛtɔ da bi a, yɛde yɛn ani bu mmere bi sɛ nkɔmhyɛ bi bɛba mu, nanso na bere a Onyankopɔn ahyɛ no nsoe. (Luka 19:11; Asomafo Nnwuma 1:6; 2 Tesalonikafo 2:1, 2) Ɔdansefo bi a wɔfrɛ no A. H. Macmillan a ɔde mfe pii somee no kaa asɛm bi, na yɛne no yɛ adwene. Ɔkae sɛ: “Mihui sɛ ɛsɛ sɛ yegye yɛn mfomso tom na yɛkɔ so hwehwɛ Onyankopɔn Asɛm no mu na yɛanya ntease pii.”\nƐnde, adɛn nti na yegu so reka awiei no ho asɛm? Nea enti a ɛte saa ne sɛ, Yesu asɛm a ɔkae yi ho hia yɛn paa. Ɔkae sɛ: “Monkɔ so nhwɛ, monkɔ so nwɛn.” Enti sɛ Yesu hu sɛ ‘yɛadeda’ a, ɛbɛma ne bo afuw yɛn. (Marko 13:33, 36) Adɛn ntia?\nMa yɛnyɛ nhwɛso bi: Yɛmfa no sɛ sunsuma bi ama kraman apɔ anadwo, na wokɔhwɛe no, na obiara nni hɔ. Nanso esiane sɛ ohu bibiri a ɔpɔ nti, daakye ebetumi ayɛ ahobammɔ ama nnipa.\nYɛn nso yɛadi mfomso de yɛn adwene abu mmere bi sɛ awiei no bɛba. Nanso nea ehia yɛn paa ne sɛ yebetie Yesu na yɛagye nnipa nkwa, na ɛnyɛ nea nkurɔfo bɛka. Yesu de ahyɛde ama sɛ “yenni adanse fefeefe;” ɛno nti ɛsɛ sɛ yɛkɔ so bɔ nkurɔfo kɔkɔ sɛ awiei no abɛn.—Asomafo Nnwuma 10:42.\nYegye di sɛ nea ehia paa ne sɛ yebenya ahotoso sɛ awiei no bɛba ɔkwan biara so, enti ɛsɛ sɛ yɛde yɛn biribiara kyerɛ sɛ ɛbɛba. Bere pɔtee a ɛbɛba no de, ɛnyɛ ɛno ne asɛm no. Asɛm a ɛwɔ Habakuk 2:3 no, ehia yɛn paa. Ɛkɔ kenkan sɛ: “Sɛ [awiei no] kyɛ [sen sɛnea wohwɛ kwan] mpo a, twɛn no ara, na ɔkwan biara so ɛbɛba. Ɛrenka akyi.”


JW.ORG Video Boa Sukuufo a Wɔwɔ South Korea\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Tswana Turkish Twi Ukrainian Vietnamese Waray-Waray Wolaita Xhosa Yoruba Zulu\nSOO-JEONG yɛ ofotufo wɔ ntoaso sukuu bi mu wɔ South Korea. Oyii video a ɛwɔ jw.org wɛbsaet so no kyerɛɛ ne sukuufo. Asɛm a ɔkae ni: “Pɛ ani bɛhwɛ nea sukuufo no yɛe. Bere a wɔhwɛɛ video a ɛne Yɛka Adamfo Paa a, Ɔne Hena? wiei no, wɔn ani gyee paa! Wɔn mu bi kaa sɛ, ‘mennwenee adamfofa ho nkɔɔ akyiri saa da. Ɛyɛ ɔkwan foforo koraa a wɔfa so kyerɛ ade!’ Ebinom nso kaa sɛ bere biara a wohia afotu no, wɔbɛkɔ wɛbsaet hɔ.” Soo-jeong toaa so sɛ: “Makamfo video yi akyerɛ me mfɛfo, na wɔn ani agye sɛ wɔde video a ɛte saa bɛkyerɛ ade.”\nVideo foforo a sukuufo a wɔwɔ South Korea ani agye ho paa ne Di Osisifo So Nkonim a Wontow Twɛre. Obi a ɔkyerɛ ade wɔ sukuupɔn mu, na ɔne adwumakuw bi a wɔhwɛ siw mmofra basabasayɛ ano yii saa video no kyerɛɛ sukuufo bi. (Juvenile Violence Prevention Foundation) Ɔkaa sɛ, “Mmofra pii ani gyee video no ho esiane nneɛma a ɛyɛ anika a wɔdrɔdrɔ wom no nti. Mfaso wɔ video no so paa efisɛ ɛnyɛ sɛnea obi begyina nsisi ano nko ho asɛm kɛkɛ na ɛka na mmom sɛnea ɔbɛtwe ne ho afi ho nso.” Adwumakuw no bisaa wɔn a wɔyɛɛ video no sɛ ebia wobetumi de video no aka nneɛma a wɔde kyerɛ sukuufo no ade no ho anaa. Wɔmaa wɔn kwan sɛ wobetumi ayɛ saa. Polisifo mpo de video ahorow a ɛwɔ jw.org so no reyɛ adwuma.\nSɛ wunnya nkɔɔ wɛbsaet yi so a, bɔ mmɔden na kɔ hɔ. Ɛnyɛ den koraa sɛ wode wɛbsaet no bɛyɛ adwuma, na biribiara a wobɛtwe no—sɛ́ ɛyɛ nea wobɛbɔ atie, video, Bible, anaa nhoma biara no—wuntua hwee.


Wɔsraa Kores sɛ onkodi Babilon so nkonim (1-8)\nƐnsɛ sɛ dɔte ne Ɔnwemfo di asi (9-13)\nAman a aka no begye Israel atom (14-17)\nOnyankopɔn adebɔ di mu; ne yikyerɛ nni huammɔ (18-25)\nƆbɔɔ asaase sɛ yɛntena so (18)\n45 Sɛɛ na Yehowa aka akyerɛ Kores, nea wasra no no,+Nea maso ne nsa nifa mu+Sɛ mɛbrɛ aman ase n’anim+Na magye ahemfo akode,*Na mabue apon a ɛbɔ ho abien wɔ n’anim,Sɛnea ɛbɛyɛ a wɔrento kurow apon no mu no: 2 “Medi w’anim akɔ,+Na medwiriw nkoko agu. Mebubu kɔbere apon mu,Na metwitwa apon akyi nnade mu.+ 3 Mede agyapade a ɛwɔ sum muNe agyapade a ahintaw bɛma wo,+Na ama woahu sɛ mene Yehowa,Israel Nyankopɔn no, nea wabɔ wo din afrɛ wo no.+ 4 M’akoa Yakob ne Israel a mapaw no nti,Mebɔɔ wo din frɛɛ wo. Memaa wo edin kɛse, ɛwom sɛ na wunnim me. 5 Mene Yehowa, na obiara nni hɔ bio. Onyankopɔn bi nni hɔ ka me ho.+ Mɛhyɛ wo den,* ɛwom sɛ wunnim me, 6 Na ama nnipa ahu sɛEfi apuei kosi atɔe*Obiara nni hɔ ka me ho.+ Mene Yehowa, na obiara nni hɔ bio.+ 7 Me na mebɔ hann+ na mebɔ sum,+Mebɔ asomdwoe+ na mede mmusu ba;+Me, Yehowa, na meyɛ eyinom nyinaa. 8 Ɔsoro, tɔ osu fi soro gu fam;+Momma omununkum ntɔ trenee ngu fam. Momma asaase mu mmue na ɛnsow nkwagye,Na ɛmma trenee mfifi wɔ bere koro no ara mu.+ Me, Yehowa, na mebɔe.” 9 Nea ɔne ne Yɛfo* di asi* no nnue,Efisɛ ɔyɛ kuku sin kɛkɛA ɛka kuku asinasin foforo a egu fam ho! Wohwɛ a, ɛsɛ sɛ dɔte ka kyerɛ ne Nwemfo* sɛ: “Dɛn na woreyɛ yi?”+ Anaa ɛsɛ sɛ w’adwuma ka sɛ: “Wunni nsa”?* 10 Onnue, nea obisa agya sɛ: “Dɛn na wowoe?” Na obisa ɔbea sɛ: “Ɛdɛn na woawo yi?”* 11 Nea Yehowa, Israel Kronkronni no,+ ne Nwemfo no, se ni: “Mo na mubebisa me nea ɛbɛba?Anaa mo na mobɛkyerɛ me nea menyɛ wɔ me mma+ ne me nsa ano adwuma ho? 12 Me na meyɛɛ asaase+ na mebɔɔ onipa too so.+ M’ankasa me nsa na mede twee ɔsoro mu,+Na me na mema wɔn asafo nyinaa ahyɛde.”+ 13 “Mama ɔbarima bi so wɔ trenee mu,+Na mɛteɛ n’akwan nyinaa. Ɔno na ɔbɛkyekye me kurow,+Na obegyaa me nkurɔfo a wotuu wɔn fii wɔn man mu no.+ Ɔrennye akatua anaa adanmude* biara,”+ asafo Yehowa asɛm ni. 14 Nea Yehowa aka ni: “Egypt mfaso* ne nneɛma a Etiopia di ho gua,* ne Sabafo atentenBɛba wo nkyɛn, na abɛyɛ wo dea. Wobedi w’akyi bere a nkɔnsɔnkɔnsɔn gu wɔn. Wɔbɛba wo nkyɛn na wɔabɛkotow wo.+ Wɔbɛbɔ wo mpae aka sɛ, ‘Ampa, Onyankopɔn ne wo na ɛwɔ hɔ,+Na obiara nni hɔ bio; Onyankopɔn foforo biara nni hɔ.’” 15 Ampa ara, woyɛ Onyankopɔn a wode wo ho ahintaw,O Israel Nyankopɔn, Ogyefo no.+ 16 Wɔn nyinaa ani bewu na wɔn anim agu ase;Wɔn a wɔyɛ ahoni nyinaa bɛnantew animguase mu.+ 17 Nanso Israel de, Yehowa de daa nkwagye begye no.+ Mo ani renwu, na mo anim rengu ase da biara da.+ 18 Efisɛ Yehowa,Nea ɔbɔɔ ɔsoro,+ nokware Nyankopɔn no,Nea ɔnwenee asaase, na ɔyɛe, na ɔde tim hɔ,+Nea wammɔ no kwa* na mmom ɔnwenee sɛ wɔntena so+ no, n’anom asɛm ni: “Mene Yehowa, na obiara nni hɔ bio. 19 Mankasa wɔ ahintawee mu,+ asaase a esum wɔ so so;Manka ankyerɛ Yakob asefo* sɛ,‘Monhwehwɛ me kwa.’* Mene Yehowa, nea ɔka asɛntrenee, na ɔka nea ɛteɛ.+ 20 Mommoa mo ano na mommra. Muntwiw mmɛn, mo a moaguan afi amanaman mu.+ Wɔn a wɔsoso ahoni a wɔde dua ayɛNa wɔbɔ onyame a ontumi nnye wɔn nkwa mpae no, wonnim hwee.+ 21 Monkasa, momfa mo asɛm nto gua. Momma wɔmmom ntu agyina. Hena na ɔkaa eyinom too hɔ fi teteete,Na ɔkaa ho asɛm fi tete? Ɛnyɛ me Yehowa? M’akyi no, Onyankopɔn foforo biara nni hɔ;Onyankopɔn a ɔteɛ na ɔyɛ Agyenkwa,+ obiara nni hɔ sɛ me.+ 22 Mo a mowɔ asaase afanan nyinaa, mommra me nkyɛn na munnya nkwa,+Efisɛ mene Onyankopɔn, na obiara nni hɔ bio.+ 23 Maka me ho ntam;Asɛm no apue afi m’anom wɔ trenee mu,Na ɛrensan:+ Me na nkotodwe nyinaa bɛkotow me,Tɛkrɛma nyinaa bɛka ntam sɛ wobedi nokware ama me+ 24 Na wɔbɛka sɛ, ‘Ampa, Yehowa mu na trenee ne ahoɔden wɔ. Wɔn a wɔn bo afuw no nyinaa de aniwu bɛba n’anim. 25 Yehowa mu na Israel asefo* nyinaa bedi bem,+Na ne mu na wɔbɛhoahoa wɔn ho.’”\n^ Anaa “Na masan ahemfo abɔso.”\n^ Nt., “Mɛbɔ wo abɔso.”\n^ Anaa “Efi owiapuei kosi owiatɔe.”\n^ Anaa “Nea ɔbɔɔ no.”\n^ Anaa “ham.”\n^ Anaa “Nea ɔyɛɛ no.”\n^ Ebetumi nso akyerɛ, “Anaa ɛsɛ sɛ dɔte ka sɛ: ‘W’adwuma no nni nsa’?”\n^ Anaa “Dɛn na worebrɛ akyem awo yi?”\n^ Ebetumi nso akyerɛ, “apaafo.”\n^ Ebetumi nso akyerɛ, “Etiopia aguadifo.”\n^ Ebetumi nso akyerɛ, “wammɔ no sɛ ɛnna hɔ kwa.”\n^ Anaa “kɛkɛ.”


7 “‘Asodi afɔre+ nso ho mmara ni: Ɛyɛ akronkronne mu ade kronkron.+ 2 Faako+ a wokum aboa a wɔde bɔ ɔhyew afɔre no, ɛhɔ na wobekum aboa a wɔde no bɛbɔ asodi afɔre no, na ɔde ne mogya+ bɛpete+ afɔremuka no so ahyia. 3 Na obeyi ne srade+ nyinaa, ne dua tufuu no ne srade a ɛwɔ ne nsono ho, 4 ne asaabo abien no ne ɛho srade, nea ɛwɔ n’asen mu no. Onyi berɛbo no ho srade nka asaabo no ho.+ 5 Na ɔsɔfo no nhyew wɔ afɔremuka no so sɛ ogya afɔre mma Yehowa.+ Ɛyɛ asodi afɔre. 6 Mmarima asɔfo no nyinaa nwe.+ Wɔnwe wɔ baabi a ɛhɔ yɛ kronkron. Ɛyɛ akronkronne mu ade kronkron.+ 7 Bɔne ho afɔre no te sɛ asodi afɔre no ara. Mmara koro na ɛwɔ hɔ ma abien no nyinaa.+ Ɛbɛyɛ ɔsɔfo a ɔbɛbɔ afɔre apata bɔne no dea. 8 “‘Na sɛ obi de aboa brɛ ɔsɔfo no sɛ ɔmfa mmɔ ɔhyew afɔre a, aboa no nhoma+ bɛyɛ ɔsɔfo no dea. 9 “‘Na sɛ wɔtõ aduan wɔ fononoo+ mu anaa wɔkyew wɔ ɛsɛn+ mu anaa wɔtõ wɔ apampaa+ so de bɔ afɔre a, ɛyɛ ɔsɔfo a ɔbɔɔ afɔre no dea; ɔmfa.+ 10 Nanso sɛ wɔde esiam a wɔde ngo+ afra anaa nea ɛyɛ wosee+ ba sɛ wɔmfa mmɔ aduan afɔre a, ɛbɛyɛ Aaron mma no dea; wɔbɛkyɛ no pɛ. 11 “‘Afei sɛ obi rebɛbɔ asomdwoe afɔre+ ama Yehowa a, ɛho mmara ni: 12 Sɛ ɔde reba aseda+ a, ɔmfa ngo mfɔtɔw esiam nyɛ paanoo a mmɔkaw nnim a ɛte sɛ kawa, na ɔnyɛ paanoo ntraantraa a mmɔkaw nnim mfa ngo nsra ho.+ Afei ɔmfa ngo mfra esiam muhumuhu mfɔtɔw no yiye mfa nyɛ paanoo a ɛte sɛ kawa. Ɔmfa eyinom nka n’aseda afɔrebɔde no ho mmra. 13 Ɔmfa paanoo a mmɔkaw wom+ a ɛte sɛ kawa nka n’ayɛyɛde no ne aboa a ɔde rebɛbɔ asomdwoe afɔre no ho mmra sɛ aseda afɔre. 14 Na ɔde emu biara bi bɛma Yehowa sɛ afɔrebɔde kronkron.+ Ɛbɛyɛ ɔsɔfo a ɔde asomdwoe afɔrebɔde no mogya bɛpete afɔremuka no ho no dea.+ 15 Na da a wɔbɛbɔ asomdwoe afɔre sɛ aseda afɔre no, da no ara wɔbɛwe nam no. Ɛnsɛ sɛ ogyaw bi ma ade kye so.+ 16 “‘Nanso sɛ bɔhyɛ bi+ nti ɔde aboa bi bɛbɔ afɔre anaa ɔno ara fi ne pɛ mu bɔ afɔre+ a, da a ɔde no bɛbɔ afɔre no wɔnwe, na sɛ ebi ka ma ade kye so a, ɛno nso wobetumi awe. 17 Na sɛ edi nnansa na nam no bi da so wɔ hɔ a, wɔmfa ogya nhyew.+ 18 Sɛ ɛba sɛ aboa a wɔde bɔɔ asomdwoe afɔre no nam no bi ka ma edi nnansa na obi we a, nea ɔde bae no rennya nhyira biara.+ Mfaso remma so mma no.+ Ɛbɛyɛ atantanne, na ɔkra biara a ɔbɛwe bi no bɛsoa ne bɔne.+ 19 Na ɛnsɛ sɛ obiara we nam a akã biribi a ɛho ntew.+ Wɔmfa ogya nhyew. Nanso obiara a ne ho tew betumi awe ɛnam a aka no bi. 20 “‘Sɛ ɔkra bi ho gu fĩ na ɔwe aboa a wɔde abɔ asomdwoe afɔre ama Yehowa no nam no bi a, wontwa saa ɔkra no mfi ne man mu.+ 21 Na sɛ ɔkra bi ho ka biribi a ɛho ntew, onipa a ne ho ntew+ oo, aboa a ne ho ntew+ oo, abofonode+ biara a ɛho ntew oo, sɛ ɔwe aboa a wɔde bɔɔ asomdwoe afɔre maa Yehowa no nam no bi a, wontwa saa ɔkra no mfi ne man mu.’” 22 Yehowa toaa so ka kyerɛɛ Mose sɛ: 23 “Ka kyerɛ Israelfo sɛ, ‘Munnni nantwi anaa oguan anaa abirekyi biara srade.+ 24 Sɛ aboa bi wu anaa aboa foforo tetew ne mu+ a, mubetumi de ne srade ayɛ biribiara a mopɛ, nanso monhwɛ na moanni. 25 Sɛ obi de aboa bi bɛbɔ ogya afɔre ma Yehowa na odi ne srade a, wontwa saa ɔkra+ no mfi ne man mu. 26 “‘Monhwɛ sɛ baabiara a mobɛtena biara no, morenni mogya biara.+ Munnni anomaa anaa aboa foforo biara mogya. 27 Ɔkra biara a obedi mogya no, wontwa no+ mfi ne man mu.’” 28 Yehowa san ka kyerɛɛ Mose sɛ: 29 “Ka kyerɛ Israelfo sɛ, ‘Nea ɔbɛbɔ asomdwoe afɔre ama Yehowa no, ɔmfa n’asomdwoe afɔrebɔde no bi mma Yehowa.+ 30 Ɔno ankasa mfa srade+ no nka aboa no koko ho mmra Yehowa anim sɛ ogya afɔre. Ɔmfa nka ne koko no ho na onhim sɛ ohim afɔre+ wɔ Yehowa anim. 31 Ɔsɔfo no nhyew+ srade no wɔ afɔremuka no so, na ne koko no de, ɛbɛyɛ Aaron ne ne mma dea.+ 32 “‘Na munyi aboa a mode bɛbɔ asomdwoe afɔre no nan nifa mma ɔsɔfo no sɛ afɔrebɔde kronkron.+ 33 Aaron mma no mu nea ɔde asomdwoe afɔrebɔde no mogya ne srade bɛbɔ afɔre no, ɔno na aboa no nan nifa bɛyɛ ne kyɛfa.+ 34 Sɛ Israelfo no bɛbɔ asomdwoe afɔre a, mede aboa no koko a wohimii no+ ne ne nan a ɛyɛ afɔrebɔde kronkron no bɛma ɔsɔfo Aaron ne ne mma. Megye wɔn kyɛfa no afi Israelfo hɔ, na ɛbɛyɛ ahyɛde a ɛbɛtena hɔ daa. 35 “‘Eyi na sɛ wɔde ogya bɔ afɔre ma Yehowa a ɛbɛyɛ Aaron ne ne mma kyɛfa, sɛnea wɔhyɛe da a wɔde wɔn bae+ sɛ wɔmmɛsom sɛ Yehowa asɔfo no. 36 Saa na Yehowa hyɛe sɛ wɔmfa mma wɔn da a obeyi wɔn afi Israelfo mu asra wɔn ngo no.+ Ɛbɛyɛ ahyɛde a wobedi so daa wɔn awo ntoatoaso nyinaa mu.’”+ 37 Eyi ne ɔhyew afɔre,+ aduan afɔre,+ bɔne ho afɔre,+ asodi afɔre,+ asɔfohyɛ ho afɔre+ ne asomdwoe afɔre+ ho mmara. 38 Eyi ne ahyɛde a Yehowa de maa Mose wɔ Bepɔw Sinai+ so, ɛda a ɔhyɛe sɛ Israelfo mfa wɔn afɔrebɔde mmrɛ Yehowa wɔ Sinai sare so no.+


Psalmen 57 HTB - Nnwom 57 ASCB\nDawid dwom a ɔtooɛ ɛberɛ a ɔdwane firii Saulo nkyɛn kɔɔ ɔbodan no mu.\n1Hu me mmɔbɔ, Ao Onyankopɔn, hunu me mmɔbɔ,\nna wo mu na me kra nya dwanekɔbea.\nWo ntaban nwunu ase na mɛpɛ dwanekɔbea\nkɔsi sɛ amanehunu no bɛtwam.\n2Mesu frɛ Onyankopɔn, Ɔsorosoroni no;\n3Ɔsoma firi soro hɔ bɛgye me nkwa,\nɔka wɔn a wɔtaa me anibereɛ so no anim;\nOnyankopɔn soma ne dɔ ne ne nokorɛ.\n4Agyata atwa me ho ahyia;\nmeda mmoa a wɔwe ɛnam mono mu,\nnnipa a wɔn se te sɛ mpea ne mmɛmma\nna wɔn tɛkrɛma te sɛ akofena a ɛyɛ nnam.\n5Ao Onyankopɔn, woyɛ kɛseɛ wɔ ɔsorosoro hɔ;\nma wʼanimuonyam nkata asase nyinaa so.\n6Wɔtrɛɛ asau mu de sum me nan afidie,\nWɔtuu amena wɔ me kwan mu,\n7Ao Onyankopɔn, mʼakoma agyina pintinn,\n8Me kra nyane!\nSankuo ne bɛnta, monnyane!\nMe nso mɛnyane anɔpahema.\n9Ao Awurade, mɛyi wo ayɛ wɔ amanaman no mu;\nmɛto wo ho dwom wɔ nnipa mu.\n10Wo dɔ yɛ kɛseɛ na ɛduru ɔsorosoro;\nwo nokorɛ kɔka ewiem.\n11Ao Onyankopɔn, woyɛ kɛseɛ wɔ ɔsorosoro hɔ;\nASCB : Nnwom 57


Mfa Wo Ho Nhyehyɛ Wiase no Nsɛmnsɛm Mu; Kɔ So Di Onyankopɔn Ahenni no Nokware | Adesua\nKENKAN WƆ Afrikaans Cakchiquel (Western) Cambodian Chol Dangme English Ewe French Ga Garifuna Greenlandic Hmong (White) Iban Italian Karen (S'gaw) Kikongo Kiluba Kimbundu Kisonge Kwangali Kwanyama Laotian Lingala Maltese Mam Mazatec (Huautla) Mixe Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Spanish Swahili (Congo) Swati Tahitian Tlapanec Tojolabal Totonac Tsonga Tswana Twi Umbundu Venda Wayuunaiki Xhosa Zulu\n“Wɔnyɛ wiase no fã.”—YOHANE 17:16.\nNNWOM: 63, 129\nAdɛn nti na Yesu ammu nnipakuw bi sɛ wɔsen afoforo?\nƐwom sɛ yɛnnyina nnipa nniso anaa sodifo biara afã deɛ, nanso hena afã na yɛgyina, na dɛn ntia?\nWobɛyɛ dɛn asua sɛ wobɛdi Yehowa ne n’Ahenni no nokware?\n1, 2. (a) Adɛn nti na nokware a Kristofo bɛdi ama Onyankopɔn no ho hia wɔn, na wei fa ɔfã biara a wɔnnyina ho sɛn? (Hwɛ mfoni a ɛwɔ adesua yi mfiase no.) (b) Dɛn na nnipa pii de wɔn ho afam ho, na dɛn na afi mu aba?\nYEHOWA asomfo nnyina ɔfã biara akyi wɔ wiase no mu. Wɔmfa wɔn ho nhyehyɛ nsɛm a ɛde mpaapaemu ba nnipa mu te sɛ amammerɛ, ɔman anaa abusua a obi fi mu mu. Adɛn ntia? Efisɛ yɛdɔ Yehowa, yɛdi no nokware, na yɛtie no. (1 Yohane 5:3) Ɛmfa ho baabi a yɛte anaa baabi a yɛfi no, yɛdi Onyankopɔn Asɛm so. Nokware a yɛbɛdi ama Yehowa ne n’Ahenni no ho hia yɛn sen biribi foforo biara. (Mateo 6:33) Ɛno nti na yɛtumi ka sɛ ‘yɛnyɛ wiase no fã’ no.—Kenkan Yohane 17:11, 15, 16; Yesaia 2:4.\n2 Nnipa pii a wɔwɔ wiase nnɛ de wɔn koma afam wɔn man, wɔn abusua, wɔn amammerɛ anaasɛ mpo wɔn man mu agodie kuw ho dendeenden. Awerɛhosɛm ne sɛ, wei ama wɔn mu pii ne wɔn ho wɔn ho si akan, wɔtentan wɔn ho, na ɛtɔ da bi mpo a wɔkunkum wɔn a wɔnni wɔn afã no. Ɛwom sɛ yɛmfa yɛn ho nhyɛ ntawntawdi a ɛrekɔ so yi mu deɛ, nanso ɛbɛtumi aka yɛne yɛn abusua, na wiase no nso bɛtumi ama yɛahu amane paa. Sɛnea Onyankopɔn bɔɔ yɛn no, sɛ obi ne yɛn di no yie anaa ɔne yɛn anni no yie a, yɛtumi hu. Enti sɛ aban bi sisi gyinae bɔne a, ɛnyɛ den koraa sɛ yɛbɛkasa atia aban no. (Genesis 1:27; Deuteronomium 32:4) Sɛ biribi ankɔ yie a, woyɛ w’ade sɛn? Wogyina ɔfã bi akyi, anaa wonnyina ɔfã biara akyi?\nNokware Kristofo nsusu sɛ Satan wiase no fã bi yɛ papa sen ɔfã foforo\n3, 4. (a) Sɛ ntawntawdi bi sɔre wɔ ɔman bi mu a, adɛn nti na yɛnnyina ɔfã biara akyi? (b) Dɛn na yɛbɛsusu ho wɔ adesua yi mu?\n3 Sɛ ɔko si a, nkurɔfo de wɔn ho hyɛ mu efisɛ aban ahorow no ama wɔagye atom sɛ saa na ɛsɛ sɛ ɔman ba pa biara yɛ. Nanso yɛn deɛ, yɛdi Yesu akyi. Enti yɛmfa yɛn ho nhyehyɛ amanyɔsɛm mu, na yɛnkɔ ɔko nso. (Mateo 26:52) Nokware Kristofo nsusu sɛ Satan wiase no fã bi yɛ papa sen ɔfã foforo. (2 Korintofoɔ 2:11) Yɛmfa yɛn ho nnyigye ntawntawdi a ɛrekɔ so wɔ wiase no fã biara mu.—Kenkan Yohane 15:18, 19.\n4 Esiane sɛ yɛnyɛ pɛ nti, ebia yɛn mu binom da so ara wɔ nnipa a ɛsono baabi a wɔfi ho adwemmɔne. (Yeremia 17:9; Efesofoɔ 4:22-24) Adesua yi mu no, yɛbɛnya afotusɛm a ɛbɛboa yɛn ma yɛatumi adi adwene a ɛde mpaapaemu ba nnipa mu no so. Yɛbɛsan nso ahu sɛnea yɛbɛsuasua Yehowa ne Yesu na ama yɛatumi adi Ahenni no nokware.\nNEA ENTI A YƐNNYINA ƆFÃ BIARA AKYI WƆ WIASE NO MU\n5, 6. Bere a Yesu wɔ asase so no, sɛn na na obu nnipa ahorow nyinaa, na dɛn ntia?\n5 Sɛ ɛyɛ den ma wo sɛ wobɛtwe wo ho afi amanyɔsɛm anaa wiase nsɛm ho a, bisa wo ho sɛ, ‘Sɛ ɛyɛ Yesu a, anka dɛn na ɔbɛyɛ?’ Bere a Yesu wɔ asase so no, na nnipa a wɔfi Yudea, Galilea, ne Samaria no ntam nnwo. Yɛnhwɛ ɛho nhwɛso bi. Ná Yudafo ne Samariafo nkasa. (Yohane 4:9) Saa ara na na Farisifo ne Sadukifo nso adwene nhyia wɔ nneɛma pii ho. (Asomafoɔ Nnwuma 23:6-9) Ná Yudafo a wɔnim Mose Mmara no susu sɛ wɔyɛ nnipa sen wɔn a wɔnnim Mmara no. (Yohane 7:49) Afei nso, na wɔn mu pii tan towgyefo ne Romafo no. (Mateo 9:11) Nanso Yesu amfa ne ho annyigye saa nsɛmnsɛm yi biara mu. Ɛwom sɛ ɔkaa Yehowa ho nokwasɛm bere nyinaa, na na ɔnim sɛ Israel yɛ Onyankopɔn man titiriw deɛ, nanso wanka ankyerɛ n’asuafo no sɛ wɔsen afoforo da. (Yohane 4:22) Mmom no, ɔka kyerɛɛ wɔn sɛ wɔnnɔ nnipa nyinaa.—Luka 10:27.\nYehowa ne Yesu nsusu sɛ abusuakuw anaa ɔman a obi fi mu, anaa kasa a ɔka yɛ papa sen afoforo deɛ\n6 Adɛn nti na Yesu ammu nnipakuw bi sɛ wɔsen afoforo? Efisɛ ɔne n’Agya bu nnipa sɛ wɔn nyinaa yɛ pɛ. Yehowa bɔɔ nnipa sɛnea ɛbɛyɛ a wɔbɛwo nnipa ahorow ahorow ahyɛ asase so ma. (Genesis 1:27, 28) Enti Yehowa ne Yesu nsusu sɛ abusuakuw anaa ɔman a obi fi mu, anaa kasa a ɔka yɛ papa sen afoforo deɛ. (Asomafoɔ Nnwuma 10:34, 35; Adiyisɛm 7:9, 13, 14) Ɛsɛ sɛ yɛsuasua wɔn nhwɛso pa no.—Mateo 5:43-48.\n7, 8. (a) Hwan afã na yɛgyina, na dɛn ntia? (b) Dɛn na ɛbɛtumi ayi adesamma haw nyinaa afi hɔ?\n7 Adɛn nti na yɛnnyina sodifo anaa aban biara akyi? Efisɛ yɛgyina Yehowa afã. Ɔno ne yɛn Sodifo. Eden turom hɔ no, Satan kaa sɛ ɛnyɛ Yehowa na ɔfata sɛ ɔdi nnipa so. Ná Satan pɛ sɛ nnipa gye di sɛ ɔkwan a ɔfa so yɛ n’ade no yɛ papa sen Onyankopɔn deɛ. Yehowa agyae ama yɛn sɛ yɛn ankasa nkyerɛ ɔfã a yɛbɛgyina. Enti ɔfã bɛn na wogyina? Wogye di sɛ ɔkwan a Yehowa fa so yɛ n’ade no yɛ papa sen wo deɛ nti na wotie no? Wogye di paa sɛ n’Ahenni no nkutoo na ɛbɛtumi ayi yɛn haw nyinaa afi hɔ? Anaa wosusu sɛ nnipa bɛtumi adi wɔn ho so a Onyankopɔn mmoa nka ho?—Genesis 3:4, 5.\n8 Sɛ obi pɛ sɛ ɔhu w’adwene wɔ amanyɔkuw anaa kuw bi a wɔhwehwɛ ɔmanfo yiedie anaa akuw a ɛtete saa ho a, asɛm bɛn na wobɛka akyerɛ no? Ebia akuw a ɛte saa no bi wɔ adwempa na wɔpɛ sɛ wɔboa nkurɔfo. Nanso yɛnim sɛ Yehowa Ahenni nkutoo na ɛbɛtumi ayi adesamma haw ne asisisɛm nyinaa afi hɔ. Afei nso, sɛ́ anka obiara bɛyɛ nea ɔsusu sɛ ɛyɛ ma no wɔ asafo no mu no, yɛdi Yehowa akwankyerɛ akyi. Ɛno nti na baakoyɛ wɔ asafo no mu no.\n9. Ɔhaw bɛn na na tete Kristofo no bi wɔ, na dɛn na na ɛsɛ sɛ wɔyɛ?\n9 Tete no, na Kristofo a wɔwɔ Korinto no bi rekeka sɛ: “‘Meyɛ Paulo dea,’ ‘Me deɛ, meyɛ Apolo dea,’ ‘Me deɛ, meyɛ Kefa dea,’ ‘Me deɛ, meyɛ Kristo dea.’” Bere a Paulo huu saa no, ne ho dwirii no. Ná wei yɛ aniberesɛm efisɛ na ɛbɛtumi de mpaapaemu aba asafo no mu. Enti ɔbisaa ne nuanom Kristofo sɛ: “Kristo mu apaepae” anaa? Paulo tuu wɔn fo sɛ: “Anuanom, metu mo fo yɛn Awurade Yesu Kristo din mu sɛ mo nyinaa nyɛ nokorɔ, na mommma mpaepaemu mmma mo mu, na mmom monka mmom dendeenden, adwenkorɔ ne nsusuiɛ korɔ mu.” Saa ara na ɛsɛ sɛ yɛyɛ nnɛ. Ɛnsɛ sɛ mpaapaemu biara ba asafo no mu.—1 Korintofoɔ 1:10-13; kenkan Romafoɔ 16:17, 18.\n10. Dɛn na Paulo kaee Kristofo no, na dɛn na yɛsua fi mu?\n10 Paulo kaee Kristofo a wɔasra wɔn no sɛ wɔyɛ ɔman mma wɔ soro enti ɛnsɛ sɛ wɔde wɔn adwene si “asase so nneɛma so.” (Filipifoɔ 3:17-20) * (Hwɛ ase hɔ asɛm no.) Kristofo a wɔasra wɔn no yɛ ahemmɔfo a wɔgyina Onyankopɔn ne Kristo ananmu. Sɛ ahemmɔfo gyina ne man ananmu wɔ ɔman foforo so a, ɔmfa ne ho nhyehyɛ ɔman no nsɛmnsɛm ne wɔn amanyɔsɛm mu. Saa ara na ɛnyɛ papa sɛ wɔn a wɔasra wɔn no de wɔn ho bɛhyehyɛ wiase no nsɛmnsɛm ne wɔn amanyɔsɛm mu. (2 Korintofoɔ 5:20) Wɔn a wɔwɔ anidaso sɛ wɔbɛtena asase so no nso di Ahenni no nokware na wɔmfa wɔn ho nnyigye wiase no nsɛmnsɛm mu.\nSUA SƐ WOBƐDI YEHOWA AHENNI NO NOKWARE\n11, 12. (a) Sɛ yɛpɛ sɛ yɛkɔ so di Onyankopɔn Ahenni no nokware a, su bɛn na ɛsɛ sɛ yɛyi fi yɛn mu? (b) Adwene bɛn na na onuawa bi wɔ wɔ abusuakuw bi ho, na dɛn na ɛboaa no ma ɔsesaa n’adwene?\n11 Wiase no afã pii no, nkurɔfo taa ne wɔn a wɔne wɔn fi faako, wɔn a wɔne wɔn amammerɛ yɛ baako na wɔka kasa koro bɔ. Wɔde baabi a wɔfi hoahoa wɔn ho. Nanso ɛnsɛ sɛ yɛma saa suban yi ka yɛn. Mmom ɛsɛ sɛ yɛsesa yɛn adwene na yɛtete yɛn ahonim sɛnea ɛbɛyɛ a yɛrennyina ɔfã biara wɔ wiase no nsɛm mu. Yɛbɛyɛ dɛn atumi ayɛ wei?\n12 Yɛmfa Mirjeta * (hwɛ ase hɔ asɛm no) nyɛ nhwɛso. Wɔwoo no wɔ ɔman a kan no na wɔfrɛ no Yugoslavia mu. Ná nkurɔfo mpɛ Serbiafo asɛm koraa wɔ baabi a na ɔte no. Bere a ɔsuaa Yehowa ho asɛm no, ɔhuu sɛ Yehowa mpɛ abusuakuw bi asɛm nsen foforo, na Satan mmom na ɔpɛ sɛ nnipa tentan wɔn ho. Enti ɔbɔɔ mmɔden paa sɛ ɔbɛsesa n’adwene. Nanso bere a ɔko sɔree wɔ mmusuakuw ntam wɔ baabi a Mirjeta te no, ɔsan nyaa Serbiafo ho adwemmɔne bio. Ná ɔmpɛ sɛ ɔka asɛmpa no kyerɛ Serbiafo mpo. Ná ɔnim sɛ nea ɔreyɛ no nyɛ papa, enti ɔsrɛɛ Yehowa sɛ ɔmmoa no ma ɔnsesa n’adwene. Ɔsan bɔɔ mpae sɛ Yehowa mmoa no mma ɔnyɛ akwampae adwuma. Mirjeta ka sɛ: “Mahu sɛ asɛnka adwuma no a mede m’adwene asi so no aboa me paa. Mebɔ mmɔden sɛ mesuasua Yehowa na mada ne suban a ɛyɛ fɛ no bi adi wɔ asɛnka mu, na mahu sɛ adwemmɔne a mewɔ wɔ nkurɔfo ho no refi me mu.”\n13. (a) Asɛm bɛn na ɛtoo Zoila, na dɛn na ɔyɛe? (b) Dɛn na yɛbɛtumi asua afi Zoila asɛm no mu?\n13 Zoila nso yɛ onuawa bi a ofi Mexico a watu akɔtena Europa. Anuanom mmarima ne mmaa bi wɔ n’asafo mu a wɔfi Latin Amerika aman bi mu. Zoila kaa sɛ anuanom yi bi kaa nsɛm a ɛmfata faa ɔman a ofi mu, n’amammerɛ, ne ɛhɔ nnwom ho de dii ne ho fɛw. Ɛhaw no paa, enti ɔbɔɔ Yehowa mpae sɛ ɔmmoa no na ne bo amfuw wɔn. Sɛ ɛyɛ wo a, anka dɛn na wobɛyɛ? Yɛn nuanom binom wɔ hɔ a, sɛ wɔte sɛ nkurɔfo reka baabi a wɔfi ho asɛmmɔne a, ɛyɛ den ma wɔn sɛ wɔbɛhyɛ wɔn ho so. Enti ɛnsɛ sɛ yɛka asɛm bi anaa yɛyɛ biribi a ɛbɛma ayɛ sɛ abusuakuw bi yɛ papa sen foforo da. Yɛmpɛ sɛ yɛde mpaapaemu ba asafo no mu anaa baabi foforo biara.—Romafoɔ 14:19; 2 Korintofoɔ 6:3.\nSrɛ Yehowa ma ɔmmoa wo na nya adwene a ɔwɔ wɔ nnipa ho no bi\n14. Dɛn na ɛbɛtumi aboa wo ma woanya adwene a Yehowa wɔ wɔ nnipa ho no bi?\n14 Yɛn nyinaa nim sɛ Yehowa asomfo yɛ nnipa baako, enti ɛnsɛ sɛ yɛnya adwene sɛ baabi a obi fi anaa ɔman bi yɛ papa sen foforo. Ebia w’abusuafo ne wɔn a wo ne wɔn nyinii no nneyɛe ama wode wo koma afam baabi a wofi ho paa. Enti ebia ɛde bɛsi nnɛ, woda so ara wɔ nkurɔfo a wɔfi aman foforo so, ɛsono wɔn amammerɛ, wɔn kasa, anaa ɛsono abusuakuw a wɔfi mu ho adwemmɔne. Dɛn na ɛbɛtumi aboa wo ma woasesa w’adwene? Dwendwene sɛnea Yehowa bu nkurɔfo a wɔde ɔman a wɔfi mu hoahoa wɔn ho anaa wɔsusu sɛ wɔyɛ nnipa sen afoforo no ho hwɛ. Sɛ woresua ade anaa moreyɛ abusua som a, monyɛ saa asɛm yi ho nhwehwɛmu nkɔ akyiri. Afei srɛ Yehowa ma ɔmmoa wo na nya adwene a ɔwɔ wɔ nnipa ho no bi.—Kenkan Romafoɔ 12:2.\nSɛ yɛbɛtumi akɔ so adi Yehowa nokware a, ɛsɛ sɛ yɛtie no ɛmfa ho nea afoforo de bɛyɛ yɛn (Hwɛ nkyekyɛm 15, 16)\n15, 16. (a) Esiane sɛ yɛyɛ soronko nti, dɛn na ebinom de bɛyɛ yɛn? (b) Dɛn na awofo bɛtumi ayɛ de aboa wɔn mma ma wɔakɔ so adi Yehowa nokware?\n15 Yɛpɛ sɛ yɛde ahonim pa som Yehowa, enti ɛtɔ mmere bi a yɛbɛyɛ soronko wɔ wɔn a yɛne wɔn yɛ adwuma, yɛn sukuufo, yɛn afipamfo, anaa yɛn abusuafo mu. (1 Petro 2:19) Yesu bɔɔ yɛn kɔkɔ sɛ esiane sɛ yɛyɛ soronko nti, afoforo bɛtan yɛn. Nanso, momma yɛnkae sɛ wɔn a wɔmpɛ yɛn asɛm no mu dodow no ara nnim Onyankopɔn Ahenni no ho hwee. Wɔnhu nea enti a ɛho hia yɛn paa sɛ yɛbɛdi Ahenni no nokware sen sɛ yɛbɛdi nnipa aban nokware.\n16 Sɛ yɛbɛtumi akɔ so adi Yehowa nokware a, ɛsɛ sɛ yɛtie no ɛmfa ho nea afoforo de bɛyɛ yɛn anaa asɛm a wɔbɛka akyerɛ yɛn. (Daniel 3:16-18) Ɛbɛtumi ayɛ den ama mmerante ne mmabaa paa sɛ wɔbɛyɛ soronko wɔ afoforo mu. Enti awofo, mommoa mo mma ma wɔnna akokoduru adi wɔ sukuu mu. Ebia ehu nti, ɛbɛyɛ den ama mo mma sɛ wɔbɛka sɛ wɔrenkyia frankaa, anaa wɔremfa wɔn ho nhyɛ ɔman afahyɛ ahorow mu. Sɛ moreyɛ abusua som a, mobɛtumi ne mo mma asusu saa nneɛma no ho na ama wɔahu Yehowa adwene wɔ ho. Mommoa wɔn ma wɔmfa obu nkyerɛkyerɛ wɔn gyidi mu yie. (Romafoɔ 1:16) Ade foforo nso a mobɛtumi ayɛ de aboa mo mma ne sɛ mobɛkyerɛkyerɛ nea mogye di mu akyerɛ mo mma akyerɛkyerɛfo.\nMA W’ANI NNYE YEHOWA ABƆDE NYINAA HO\n17. Adwene bɛn na ɛnsɛ sɛ yɛnya, na adɛn ntia?\n17 Yɛn ani taa gye sɛnea yɛn kurom te, ɛhɔ aduane, ɛhɔ kasa, ne ɛhɔ amammerɛ ho. Nanso ɛyɛ a, yɛn adwene yɛ yɛn sɛ nea yɛn ani gye ho no yɛ papa sen nea afoforo ani gye ho anaa? Yehowa pɛ sɛ yɛkyerɛ nneɛma ahorow a wabɔ nyinaa ho anigye. (Dwom 104:24; Adiyisɛm 4:11) Sɛ saa a, adɛn nti na ɛsɛ sɛ woka sɛ ɔkwan a wofa so yɛ w’ade no yɛ papa sen obiara deɛ?\nYehowa pɛ sɛ nnipa ahorow nyinaa tena ase daa\n18. Adɛn nti na ɛyɛ papa sɛ yɛbɛnya adwene a Yehowa wɔ wɔ nnipa ho no bi?\n18 Yehowa pɛ sɛ nnipa ahorow nyinaa sua ne ho ade, wɔsom no, na wɔtena ase daa. (Yohane 3:16; 1 Timoteo 2:3, 4) Sɛ yɛne yɛn nuanom adwene nhyia wɔ nneɛma bi ho, na sɛ adwene a wɔkura no nto Yehowa mmara a, ɛsɛ sɛ yɛtie wɔn. Sɛ yɛyɛ saa a, yɛn ani bɛgye, na baakoyɛ bɛkɔ so atena yɛne yɛn nuanom mmarima ne mmaa ntam. Sɛnea yɛahu no, esiane sɛ yɛdi Yehowa ne n’Ahenni no nokware nti, yɛmmfa yɛn ho nnyigye wiase no nsɛmnsɛm mu. Yɛkyi ahantan ne akansi a ɛwɔ Satan wiase no mu no. Yɛda Yehowa ase paa sɛ wakyerɛkyerɛ yɛn sɛ yɛnhwehwɛ asomdwoe ne ahobrɛase! Yɛne odwontofo a ɔkaa asɛm a ɛdi hɔ yi yɛ adwene: “Hwɛ! Yɛ a ɛyɛ ne fɛ a ɛyɛ sɛ anuanom bom tena baakoyɛ mu!”—Dwom 133:1.\n^ nky. 10 Ɛbɛtumi aba sɛ na Filipi asafo no mufo binom yɛ Roma man no mma. Enti ebia na wɔwɔ hokwan ahorow bi a na wɔn nuanom a wɔnyɛ Romafo no nni bi.\n^ nky. 12 Wɔasesa edin ahorow no bi.\nEsiane sɛ yɛagyina Yehowa afã dedaw nti, yɛmfa yɛn ho nnyigye wiase no ntawntawdi ne emu nsɛmnsɛm mu. Sɛ yɛyɛ saa a, ɛkyerɛ sɛ yɛnnyina ɔfã biara. Yɛdi Onyankopɔn Ahenni no nokware, enti yɛnsusu sɛ abusuakuw anaa ɔman a obi fi mu, obi amammerɛ, anaa kasa a ɔka yɛ papa sen afoforo deɛ


Wɔhyɛɛ Aaron ne ne mma asɔfo (1-36)\n8 Yehowa toaa so ka kyerɛɛ Mose sɛ: 2 “Fa Aaron ne ne mma+ no bra, na fa ntaade no,+ ɔsrango,+ nantwinini a mode bɛbɔ bɔne ho afɔre, adwennini abien no, ne paanoo a mmɔkaw* nnim+ a egu kɛntɛn mu bra, 3 na ma asafo no nyinaa mmehyia wɔ ahyiae ntamadan no kwan ano.” 4 Mose yɛɛ nea Yehowa kae sɛ ɔnyɛ no pɛpɛɛpɛ, na asafo no behyiaam wɔ ahyiae ntamadan no kwan ano. 5 Afei Mose ka kyerɛɛ asafo no sɛ: “Eyi ne nea Yehowa aka sɛ yɛnyɛ.” 6 Enti Mose de Aaron ne ne mma bae, na ɔde nsu guaree wɔn.+ 7 Ɛno akyi no, ɔde ataade tenten no+ hyɛɛ no, na ɔde nea ɔde bɛbɔ ne mu+ no bɔɔ so, na ɔde nsasin+ no nso hyɛɛ no. Afei ɔde efɔd*+ no hyɛɛ no de abɔso*+ a wɔanwene no soo mu. 8 Na ɔde nkatabo no+ nso hyɛɛ no, na ɔde Urim ne Tumim*+ no hyɛɛ nkatabo no mu. 9 Ɛnna ɔde abotiri no+ bɔɔ ne ti, na ɔde ade tratraa hyɛnn a wɔde sika kɔkɔɔ ayɛ a ɛno ne ahosohyira sɛnkyerɛnne kronkron*+ no bɔɔ abotiri no anim. Sɛnea Yehowa kae no, saa ara na Mose yɛe. 10 Ɛnna Mose faa ɔsrango no, na ɔsraa ɔsom ntamadan no ne biribiara a ɛwom+ de dwiraa ho. 11 Ɛno akyi no, ɔde bi petee afɔremuka no so mpɛn ason, na ɔsraa afɔremuka no ne ɛho nneɛma nyinaa ne ɔsɛn no ne ne nnyinaso de tew ho. 12 Owiei no, ohwiee ɔsrango no bi guu Aaron apampam, na ɔsraa no dwiraa ne ho.+ 13 Ɛnna Mose de Aaron mma no nso bae, na ɔde ntaade tenten no hyɛɛ wɔn de nea wɔde bɛbɔ wɔn mu no bɔɔ so. Na ɔde abotiri no bobɔɔ* wɔn ti,+ sɛnea Yehowa ka kyerɛɛ Mose no. 14 Afei ɔde nantwinini a wɔde bɛbɔ bɔne ho afɔre no bae, na Aaron ne ne mma de wɔn nsa guu nantwi no apampam.+ 15 Mose kum aboa no na ɔde ne nsateaa bɔɔ mogya+ no mu de sosɔɔ afɔremuka no mmɛn no biara ho de dwiraa afɔremuka no ho.* Afei ohwiee mogya a aka no guu afɔremuka no ase de dwiraa ho na wɔatumi abɔ afɔre wɔ so de apata bɔne. 16 Ɛno akyi no, Mose yii srade a ɛwɔ aboa no nsono ne ne mmerɛbo ho no nyinaa ne asaabo abien no ne ɛho srade, na ɔhyewee wɔ afɔremuka no so.+ 17 Afei nea aka wɔ nantwi no ho nyinaa, ne nhoma, ne nam, ne ne bin no, ɔde ogya hyewee wɔ asoɛe no akyi+ sɛnea Yehowa ka kyerɛɛ Mose no. 18 Ɛno akyi no, ɔde odwennini a wɔde bɛbɔ ɔhyew afɔre no nso bae, na Aaron ne ne mma de wɔn nsa guu odwennini no apampam.+ 19 Afei Mose kum aboa no de ne mogya petee afɔremuka no so hyiae. 20 Mose twitwaa odwennini no mu asinasin, na ɔde ne ti, ne nam asinasin no, ne ne srade* no nyinaa guu gya no mu. 21 Mose de nsu hohoroo ne nsono ne ne nan ho, na ɔhyew odwennini no nyinaa wɔ afɔremuka no so. Ná ɛyɛ ɔhyew afɔre huamhuam,* afɔre a wɔde ogya hyew ma Yehowa, sɛnea Yehowa ka kyerɛɛ Mose no. 22 Afei ɔde oguan a ɔto so abien no, odwennini a wɔde bɛbɔ afɔre de ahyɛ wɔn sɔfo no bae,+ na Aaron ne ne mma de wɔn nsa guu odwennini no apampam.+ 23 Mose kum aboa no de ne mogya no bi yɛɛ Aaron aso nifa ne ne nsa nifa kokurobeti ne ne nan nifa kokurobeti ho. 24 Afei Mose de Aaron mma no nso bae na ɔde mogya no bi yɛɛ wɔn aso nifa ne wɔn nsa nifa kokurobeti ne wɔn nan nifa kokurobeti ho. Na Mose de mogya a aka no petee afɔremuka no so hyiae.+ 25 Ɛnna oyii ne srade, ne dua a adɔ srade no, ne srade a ɛwɔ ne nsono ne ne mmerɛbo ho no nyinaa ne n’asaabo abien no ne ɛho srade ne ne nan nifa a ɛwɔ akyi no.+ 26 Oyii paanoo baako a mmɔkaw nnim a ɛte sɛ kawa,+ ne paanoo baako a mmɔkaw nnim a wɔde ngo afa ho a ɛte sɛ kawa,+ ne paanoo a mmɔkaw nnim tratraa baako fii kɛntɛn a ɛwɔ Yehowa anim no mu. Ɛnna ɔde guu aboa no srade no ne ne nan nifa a ɛwɔ akyi no so. 27 Afei ɔde ne nyinaa guu Aaron ne ne mma no nsam, na wohim no sɛ ohim afɔre wɔ Yehowa anim. 28 Akyiri yi Mose gye fii wɔn nsam hyewee wɔ afɔremuka no so kaa ɔhyew afɔre no ho. Ná ɛyɛ afɔre huamhuam* a wɔbɔ de hyɛɛ wɔn sɔfo, afɔre a wɔde ogya hyew maa Yehowa. 29 Mose faa aboa no koko him no sɛ ohim afɔre wɔ Yehowa anim.+ Eyi ne Mose kyɛfa a onya fii afɔre a ɔbɔ maa asɔfo* no mu, sɛnea Yehowa ka kyerɛɛ Mose no.+ 30 Afei Mose faa ɔsrango+ ne mogya a ɛwɔ afɔremuka no so no bi de petee Aaron ne ne mma ho ne wɔn ntaade mu. Ɔyɛɛ saa de dwiraa Aaron ne ne ntaade ho ne ne mma+ a wɔka ne ho ne wɔn ntaade ho.+ 31 Ɛnna Mose ka kyerɛɛ Aaron ne ne mma sɛ: “Monnoa+ nam no wɔ ahyiae ntamadan no kwan ano, na momfa nka paanoo a ɛwɔ kɛntɛn* mu no ho na munni wɔ hɔ. Nea wɔka kyerɛɛ me wɔ ho ne sɛ, ‘Aaron ne ne mma na wobedi.’+ 32 Ɛnam ne paanoo a ɛbɛka no, momfa ogya nhyew.+ 33 Montena mmɛn ahyiae ntamadan no kwan ano nnanson; mummfi hɔ kosi sɛ nna a wɔde bɛhyɛ mo asɔfo no bɛso, efisɛ nnanson na yɛde bɛhyɛ mo asɔfo.*+ 34 Nea ɛnnɛ yɛayɛ yi, Yehowa na waka sɛ yɛnyɛ mfa mpata mma mo.+ 35 Montena ahyiae ntamadan no kwan ano nnanson,+ awia ne anadwo, na monhwɛ nyɛ nea Yehowa aka akyerɛ mo no nyinaa,+ na moanwuwu; ɛno ne ahyɛde a wɔde ama me.” 36 Na Aaron ne ne mma yɛɛ nea Yehowa nam Mose so kae no nyinaa.\n^ Anaa “kyekyeree.”\n^ Nt., “de dwiraa afɔremuka no ho fii bɔne ho.”\n^ Nt., “asɔfohyɛ guan.”\n^ Nt., “asɔfohyɛ kɛntɛn.”\n^ Nt., “bɛhyɛ mo nsa ma.”


Jakovljeva 3 CRO - Yakobo 3 AKCB\n1Me nuanom, ɛnyɛ mo nyinaa na ɛsɛ sɛ moyɛ mo ho akyerɛkyerɛfo, efisɛ munim sɛ yɛn akyerɛkyerɛfo de, sɛ yɛfom a, wobebu yɛn atɛn a mu yɛ den sen afoforo. 2Yɛn nyinaa taa yɛ mfomso. Onipa a ɔnyɛ mfomso wɔ nea ɔka mu no yɛ pɛ a obetumi ahyɛ ne nipadua no so.\n3Yɛde nnareka to ɔpɔnkɔ anom sɛnea obetie yɛn na yɛatumi ama wakɔ baabiara a yɛpɛ sɛ ɔkɔ. 4Anaasɛ dwene hyɛn ho; sɛnea ne kɛse te a mframa a ano yɛ den na ɛbɔ no, nanso wotumi de sitia ketewaa bi na ɛdannan no ma ɛkɔ baabi a hyɛnkafo no pɛ sɛ ɛkɔ no. 5Saa ara na tɛkrɛma te; sua a esua nyinaa akyi no, etumi hoahoa ne ho. Hwɛ sɛnea ogya ketewaa bi si tumi hyew kwae kɛse. 6Tɛkrɛma nso yɛ ogya, onipa akwaa mu nnebɔne wiase. Ɛsɛe nipadua no nyinaa; ɛsɔ onipa abrabɔ nyinaa so gya na nʼankasa nso ɔsɛe sɔ ne so gya.\n7Onipa tumi dwudwo mmoadoma, nnomaa, mmoa a wɔwea, po mu mmoa nyinaa, 8nanso obiara rentumi nnwudwo tɛkrɛma da. Ɔyɛ ɔbɔnefo a ɔyɛ hagyahagya a awuduru ahyɛ no ma.\n9Yɛde tɛkrɛma kamfo yɛn Awurade ne yɛn Agya na yɛde ɛno ara nso adome nnipa a wɔbɔɔ wɔn Onyankopɔn sɛso so no.3.9 Sɛ wɔabɔ nnipa wɔ Onyankopɔn suban so nti, (1 Mose 1.2-27) sɛ wodome onipa biara a, woafom Onyankopɔn (1 Mose 9.6) 10Ano koro no ara mu na nkamfo ne nnome fi ba. Me nuanom, ɛnsɛ sɛ ɛba saa. 11Nsu pa ne nsu a ɛyɛ nkyenenkyene betumi afi asuti baako mu aba ana? 12Me nuanom, borɔdɔma dua betumi asow ngodua aba ana? Anaasɛ bobe betumi asow borɔdɔma? Saa ara na asuti a ɛyɛ nkyenenkyene remma nsu pa.\nNyansa A Efi Ɔsoro\n13Obi wɔ mo mu a onim nyansa na ɔwɔ ntease? Ɛsɛ sɛ ɔnam abrabɔ pa, nnwuma pa a wɔnam ahobrɛase ne nyansa so, da no adi. 14Na sɛ mowɔ nitan, mansotwe ne pɛsɛmenkominya wɔ mo koma mu a, ɛno de ɛnsɛ sɛ mohoahoa mo ho, na mofa so ka nkontompo tia nokware. 15Saa nyansa yi mfi ɔsoro na ɛbae. Ɛyɛ wiase nyansa na ɛyɛ honhommɔne nso. 16Baabiara a nitan ne pɛsɛmenkominya wɔ no, basabasa ne bɔne ahorow nyinaa bi wɔ hɔ.\n17Nanso nyansa a efi ɔsoro no yɛ kronkron; asomdwoe wɔ mu, edwo na ɛpɛ asomdwoe; ɛwɔ ahummɔbɔ na nneyɛe pa fi mu ba; ennye akyinnye na ɛnyɛ nyaatwom nso. 18Na ɛsow aba pa a efi aba a asomdwoefo duaa no asomdwoe mu no mu.\nAKCB : Yakobo 3


Atemmufo 12 | Intanɛt So Bible| Wiase Foforɔ Nkyerɛaseɛ\n12 Na Efraim mmarima boaa wɔn ho ano kɔɔ atifi fam kɔka kyerɛɛ Yefta sɛ: “Dɛn nti na wo ne Ammonfo rekɔko no woamfrɛ yɛn amma yɛne wo ankɔ?+ Yɛde ogya bɛhyew wo fie agu wo so.”+ 2 Na Yefta ka kyerɛɛ wɔn sɛ: “Manso kɛse bi bɛtɔɔ me ne me man ne Ammonfo ntam.+ Na mebɛfrɛɛ mo sɛ mommɛboa me, nanso moammegye me amfi wɔn nsam. 3 Bere a mihui sɛ moremma mmegye me no, meyɛɛ m’adwene sɛ mede me kra bɛto me nsam+ ne Ammonfo akɔko.+ Na Yehowa nso de wɔn hyɛɛ me nsa. Afei dɛn nti na moaba me so nnɛ sɛ mo ne me rebɛko yi?” 4 Ɛhɔ ara na Yefta boaboaa Gilead+ mmarima nyinaa ano ne Efraimfo koe; na Gilead mmarima no kunkum Efraimfo no, efisɛ wɔkae sɛ: “Mo Gileadfo, moyɛ Efraim aguanfo a mowɔ Efraim ne Manase mu.” 5 Na Gileadfo dii Efraimfo anim kosiw Yordan asutwaree+ no kwan. Afei sɛ Efraimfo a wɔreguan no bi du hɔ na ɔka sɛ: “Momma mintwa nkɔ” a, Gileadfo no bisa no sɛ: “Woyɛ Efraimni?” Sɛ ɔka sɛ: “Dabi” a, 6 na wɔaka akyerɛ no sɛ: “Ka sɛ Hyibolet.”*+ Nanso ɛyɛ a ontumi nka no yiye, enti ɔka sɛ “Sibolet.” Ɛba saa a na wɔakyere no akum no wɔ Yordan asutwaree hɔ. Saa bere no, Efraimfo mpem aduanan abien na wɔhweree wɔn nkwa.+ 7 Gileadni Yefta buu Israel atɛn mfe asia, na ɛno akyi no owui, na wosiee no ne kurom wɔ Gilead. 8 N’akyi no, Ibsan a ofi Betlehem+ bebuu Israel atɛn.+ 9 Ɔwoo mmabarima aduasa ne mmabea aduasa. Na ɔsomae ma wɔkɔfaa mmea aduasa fi baabi brɛɛ ne mmabarima no. Na obuu Israel atɛn mfe ason. 10 Akyiri yi Ibsan wui na wosiee no Betlehem. 11 N’akyi no, Sebulonni+ Elon bebuu Israel atɛn. Na obuu Israel atɛn mfe du. 12 Na Sebulonni Elon wui na wosiee no Ayalon wɔ Sebulon asase so. 13 N’akyi no Piratonni+ Hilel ba Abdon fii ase buu Israel atɛn. 14 Onyaa mmabarima aduanan ne mmanana aduasa a wɔtenatenaa mfurum aduɔson so.+ Na obuu Israel atɛn mfe awotwe. 15 Akyiri yi Piratonni Hilel ba Abdon wui na wosiee no Piraton wɔ Efraimfo asase so wɔ Amalek+ bepɔw so.\n^ Anaasɛ, “Shibolet.”


Yesu San Yɛɛ Anwonwade Wɔ Kana | Yesu Asetena\nMARKO 1:14, 15 LUKA 4:14, 15 YOHANE 4:43-54\nYESU KYERƐKYERƐƐ SƐ “ONYANKOPƆN AHENNIE ABƐN”\nSAA ABARIMAA BI A ƆNNI NE NKYƐN YAREƐ\nYesu dii nnanu wɔ Samaria no, ɔsii kwan so de n’ani kyerɛɛ Galilea mantam mu; ɛhɔ nso na Yesu tenaa nyinii. Ná Yesu ayɛ asɛnka adwuma no paa wɔ Yudea, nanso Galilea a ɔresan akɔ no, na ɛnyɛ sɛ ɔrekɔhome. Mmom, ɔkɔfirii asɛnka adwuma kɛse bi ase. Yesu anhwɛ kwan sɛ ɛhɔfo bɛgye no, efisɛ ɔno ara mpo kaa sɛ: “Odiyifoɔ nni anidie wɔ ɔno ara ne kurom.” ( Yohane 4:44) Asuafo no duu hɔ ara na wɔde wɔn ani kyerɛɛ wɔn afie mu kɔtoaa wɔn nnwuma so.\nAsɛm bɛn na Yesu de too dwa wɔ n’asɛnka adwuma no mu? Ɛne sɛ: “Onyankopɔn ahennie abɛn. Monsakra mo adwene na monnye asɛmpa no nni.” (Marko 1:15) Galileafo no tee asɛm no, dɛn na wɔyɛe? Wɔn mu pii gyee Yesu dii, na wɔhyɛɛ no anuonyam. Ɛnyɛ asɛm a ɔkae no nko ara na ɛmaa wɔgyee no dii. Ade foforo a ɛmaa wɔgyee no dii ne sɛ, bere a Yesu kɔɔ Twam afahyɛ no wɔ Yerusalem no, na Galileafo no bi wɔ hɔ, enti wɔhuu anwonwade akɛse a Yesu yɛe no.—Yohane 2:23.\nAsɛnka adwuma kɛse a Yesu yɛɛ wɔ Galilea no, ɔfirii ase wɔ he? Ɛbɛyɛ sɛ ɔfirii ase wɔ Kana; ɛhɔ na bere bi ɔmaa nsuo danee nsa wɔ ayeforo bi ase no. Yesu san kɔɔ Kana no, ɔtee sɛ abofra bi yare dendeenden a ɔreyɛ awu. Ná abofra no yɛ Herode Antipa ahenkwaa bi ba. Herode a yɛreka ne ho asɛm yi, ɔno na ɔmaa wɔtwaa Yohane Suboni ti. Ahenkwaa no tee sɛ Yesu fi Yudea aba Kana, enti ɔtwaa kwan fii Kapernaum kɔɔ Kana kɔhwehwɛɛ Yesu. Ná ahenkwaa no ho yeraw no paa, na ɔka kyerɛɛ Yesu sɛ: “Awurade, bra ansa na me ba ketewa no awu.”—Yohane 4:49.\nMmuaeɛ a Yesu de maa no no, ɛbɛyɛ sɛ ɛyɛɛ no nwonwa. Yesu kaa sɛ: “Sim kɔ; wo ba no te ase.” (Yohane 4:50) Herode ahenkwaa no gyee Yesu dii, enti ɔsan sii kwan so kɔɔ ne kurom. Ɔnam kwan so rekɔ no, ne nkoa bɛhyiaa no de nea asi bɔɔ no. Wɔka kyerɛɛ no sɛ ne ba no ho atɔ no! Ɛnna ɔbisaa wɔn sɛ: ‘Berɛ bɛn na ne ho tɔɔ no?’ Ná ɔpɛ sɛ ɔhu sɛ bere a Yesu kaa sɛ ne ba no ho atɔ no no, saa bere no ara na abofra no ho yɛɛ no den anaa.\nWɔyii n’ano sɛ: “Nnora dɔn a ɛtɔ so nson na atiridii no gyaeeɛ.”—Yohane 4:52.\nAhenkwaa no huu sɛ saa bere no ara na Yesu kaa sɛ: “Wo ba no te ase.” Ná ahenkwaa no wɔ nkoa, enti yɛbɛtumi aka sɛ na ɔyɛ ɔdefo. Asɛm yi akyi no, ɔne ne fiefo nyinaa bɛyɛɛ Kristo asuafo.\nBɛsi saa bere no, na Yesu ayɛ anwonwade mmienu wɔ Kana. Ná wadi kan ama nsuo adane nsa, ɛnna ɔsan bae nso wabɛsa abofra bi a ɔnni ne nkyɛn yareɛ. Ɛfiri baabi a na Yesu wɔ rekɔ baabi a abofra no wɔ bɛyɛ kilomita 26. Ɛnyɛ weinom nko ara ne anwonwade a Yesu yɛe Galilea. Nanso anwonwade a ɛtɔ so mmienu yi deɛ ɔsan baa hɔ no, ɛno na ɔde hyɛɛ ase. Ná biribiara kyerɛ sɛ ɔyɛ Onyankopɔn diyifo ampa, nanso na n’adwuma no bɛkɔ sɛn wɔ ne nkurɔfo mu? Ɔnyaa “anidie wɔ ɔno ara ne kurom” anaa?\nYesu kɔdu Nasaret a, ɛnna yɛbɛhu. Dɛn na na ɛda hɔ retwɛn no?\nBere a Yesu san kɔɔ Galilea no, asɛm bɛn na ɔde too dwa? Sɛn na nkurɔfo gyee asɛm no?\nYesu san kɔɔ Kana no, anwonwade bɛn na ɔyɛe? Ɔbarima a Yesu saa ne ba yareɛ no, ɛkaa ɔne ne fiefo sɛn?\nYɛhwɛ sɛnea Yesu saa abofra bi a ɔwɔ Kapernaum yareɛ no a, dɛn na ɛyɛ nwonwa wɔ ho?


1 Paulo ne Silwano+ ne Timoteo+ de kɔma Tesalonikafo asafo wɔ Onyankopɔn ne Awurade Yesu Kristo mu:+ Adom ne asomdwoe nka mo.+ 2 Yɛkae mo nyinaa wɔ yɛn mpaebɔ mu na yɛda Onyankopɔn ase daa,+ 3 na daa yɛkae adwuma+ a mode gyidi yɛ, ne adwumaden a mufi ɔdɔ mu yɛ ne boasetɔ a yɛn Awurade Yesu Kristo mu anidaso+ nti, moda no adi no wɔ yɛn Nyankopɔn ne Agya no anim. 4 Anuanom a Onyankopɔn dɔ mo, yenim sɛ wapaw mo,+ 5 efisɛ asɛmpa a yɛka no amma mo nkyɛn ɔkasa mu nko, na mmom ɛbae tumi+ ne honhom kronkron ne awerɛhyem a emu yɛ den mu nso,+ sɛnea mo nti yɛyɛɛ yɛn ade fae+ a munim dedaw no; 6 na musuasuaa+ yɛne Awurade,+ efisɛ mode honhom kronkron anigye+ gyee asɛm no ahohia+ pii mu, 7 enti moayɛ nhwɛso ama gyidifo a wɔwɔ Makedonia ne Akaia no nyinaa. 8 Nokwasɛm ne sɛ, ɛnyɛ sɛ Yehowa asɛm+ no fi mo hɔ atrɛw wɔ Makedonia ne Akaia nko, na mmom Onyankopɔn mu gyidi+ a mowɔ no atrɛw adu mmaa nyinaa,+ ma enti enhia sɛ yɛka asɛm biara. 9 Na wɔn ankasa ka ɔkwan a yɛfaa so baa mo nkyɛn no ho asɛm, ne sɛnea modan fii mo ahoni+ ho baa Onyankopɔn nkyɛn sɛ morebɛsom Onyankopɔn teasefo+ ne ɔnokwafo+ no; 10 mobaa ne nkyɛn sɛ morebɛtwɛn+ ne Ba a onyan no fii awufo mu+ no afi soro,+ Yesu a ɔregye yɛn afi abufuw a ɛreba no mu no.+


创世记 34 CCB - 1 Mose 34 AKCB\n1一天，利亚给雅各所生的女儿底娜到外面去见当地的女子。 2当地首领希未人哈抹的儿子示剑看到她，就抓住她，强行玷污了她。 3他恋慕雅各的女儿底娜，就用甜言蜜语讨她欢心。 4他求父亲哈抹为他说亲，把底娜娶过来。 5消息传到雅各耳中时，他的儿子们正在田野放牧。他只好忍气吞声，等儿子们回来再作打算。 6示剑的父亲哈抹来和雅各商议。 7雅各的儿子们一听说这事，就从田野赶回来。大家都非常愤怒，因为示剑不该对以色列家做这丑事——玷污雅各的女儿。\n8哈抹跟他们商议说：“我儿子示剑爱慕你们家的女儿，请你们把女儿嫁给他吧！ 9我们可以互相通婚，你们可以把女儿嫁给我们的儿子，也可以娶我们的女儿为妻。 10你们可以在我们这里安顿下来，这片土地就在你们面前，住在这里做买卖、置产业吧。” 11示剑对底娜的父亲和她的弟兄们说：“请你们恩待我，你们要什么，我都给你们。 12只要你们答应把女儿嫁给我，无论你们要多少聘金和礼物，我必如数奉上。”\n13雅各的儿子们因为示剑玷污了他们的妹妹底娜，就假意对示剑和他的父亲哈抹说： 14“我们不能把妹妹嫁给没有受过割礼的人，这对我们是一种羞辱。 15除非你们所有的男子都跟我们一样受割礼， 16我们才能答应和你们通婚，共同生活，结成一个民族。 17如果你们不肯这样做，我们就把妹妹带走。”\n18哈抹父子欣然答应。 19示剑毫不迟延地照办，因为他热恋底娜。在哈抹家族中，他最受人尊重。 20哈抹父子来到城门口，对那城的居民说： 21“这些人跟我们相处和睦，就让他们在这里定居、做买卖吧。我们这里有足够的地方可以容纳他们，我们可以和他们通婚。 22可是，他们有一个条件，就是要我们所有的男子和他们一样接受割礼，他们才答应和我们一起生活，结成一个民族。 23到时候，他们的财产和牛羊等所有牲畜不全归我们了吗？我们同意他们吧，这样他们就会在我们这里定居。” 24在城门进出的人听了哈抹父子的话，都表示赞同。于是，城里的男子都接受了割礼。\n25到了第三天，他们伤口正疼痛的时候，雅各的两个儿子——底娜的哥哥西缅和利未拿着利剑，乘众人没有防备，潜入城中，杀掉了所有的男子， 26包括哈抹和示剑，从示剑家里带走了底娜。 27雅各的儿子又到城里掳掠，因为他们的妹妹在那里被人玷污。 28他们抢走牛群、羊群、驴群和城里城外所有的东西， 29并带走所有财物、妇孺以及房屋里的一切。 30雅各责备西缅和利未说：“你们为什么要给我惹麻烦，使我在当地的迦南人和比利洗人中留下臭名呢？我们人数很少，要是他们联手来攻击我们，我们全家必遭灭门之祸。” 31他们说：“他怎么能把我们的妹妹当妓女对待？”\nCCB : 创世记 34\n1 Mose 34:1-31\nSekem Gu Dina Ho Fi\n1Da koro bi, Lea ne Yakob ba Dina fii adi kɔsraa mmabaa a wɔwɔ wɔn mpɔtam hɔ no. 2Bere a Hewifohene Hamor babarima Sekem huu Dina no, ɔkyeree no kɔtoo no mmonnaa. 3Efi saa bere no, Sekem tuu nʼani sii Yakob ba Dina so. Ɔbɔɔ mmɔden ara sɛ ɔne no bɛkasa ama wapene so, na waware no. 4Ɛno nti, Sekem dii ho nkɔmmɔ kyerɛɛ nʼagya Hamor se, “Mepɛ sɛ meware ababaa yi, enti kɔka ne ho asɛm ma me!”\n5Bere a Yakob tee sɛ Sekem akɔkyere ne babea Dina akɔto no mmonnaa no, na ne mmabarima no nyinaa ne wɔn agya anantwi wɔ wuram. Enti Yakob anka hwee kosii sɛ wɔbae.\n6Sekem nʼagya Hamor kɔɔ Yakob nkyɛn ne no kodii nkɔmmɔ. 7Yakob mmabarima no tee wɔn nuabea Dina ho asɛm no pɛ, wofii wuram hɔ bae. Wɔn werɛ howee na wɔn bo nso fuw yiye, efisɛ Sekem ayɛ aniwude wɔ Israel. Ɔne Yakob babea dae, na eyi yɛ akyiwade.\n8Nanso Hamor ka kyerɛɛ Yakob se, “Me ba Sekem ani gye wo ba Dina ho. Mesrɛ wo, fa no ma no na ɔnware no. 9Mo ne yenni aware. Momfa mo mmabea mma yɛn, na yɛnware wɔn, na yɛn nso, yɛmfa yɛn mmabea mma mo aware. 10Mubetumi ne yɛn atena. Asase yi nyinaa yɛ mo dea. Montena so, nni gua wɔ so, mpɛ mu agyapade.”\n11Na Sekem ka kyerɛɛ Dina nʼagya ne ne nuabarimanom no se “Munnye me nto mu. Biribiara a mubegye me no, metua. 12Ɔbea no ti ade ne biribiara a mubegye aka ho no, mommɔ bo biara a mopɛ, na metua. Nea ehia me ara ne sɛ, mode ababaa no bɛma me aware.”\n13Esiane sɛ na Sekem agu wɔn nuabea Dina ho fi no nti, mmuae a wɔmaa Sekem ne nʼagya Hamor no anyɛ nokware. Na mmom, na wɔwɔ adwene foforo bi wɔ akyi. 14Yakob mmabarima no ka kyerɛɛ Sekem ne nʼagya Hamor se, “Yɛrentumi mfa yɛn nuabea mma ɔbarima a ontwaa twetia aware. Sɛ yɛyɛ saa a, na yɛagu yɛn ho anim ase. 15Ansa na yɛde yɛn nuabea bɛma wo aware no, gye sɛ woatwitwa wo mmarima nyinaa twetia te sɛ yɛn. 16Sɛ moyɛ saa de a, yɛne mo bedi aware. Mobɛware yɛn mmea, na yɛn nso, yɛaware mo mmea. Yɛne mo bɛtena fɛfɛɛfɛ sɛ nnipa baako. 17Sɛ moampene so amma wɔantwitwa mo twetia de a, yebegye yɛn nuabea de no akɔ.”\n18Asɛm a wɔkae no tɔɔ Hamor ne ne ba Sekem asom. 19Sekem a na ɔyɛ aberante a odi mu wɔ nʼagya mma nyinaa mu no antwentwɛn ne nan ase koraa. Okotwaa twetia no, sɛnea Yakob mma no kae no, efisɛ na ɔpɛ Yakob babea no yiye. 20Enti Hamor ne ne ba Sekem kɔbɔɔ gua wɔ kurow no pon ano ne ɛhɔ mmarima kɔkasae se, 21“Yakob ne ne mma yi ne yɛn te yiye. Mompene so na wɔne yɛn ntena yɛn asase yi so, na yenni gua. Efisɛ yɛn asase yi so a yɛne wɔn bɛsen so. Yebetumi aware wɔn mmabea, na wɔn nso betumi aware yɛn de. 22Nanso ansa na wɔn mmarima no bɛpene so ne yɛn atena sɛ nnipa koro no, gye sɛ yɛn mmarima nyinaa twitwa twetia, sɛnea wɔn nso wɔatwitwa twetia no. 23Sɛ ɛba saa a, wɔn mmoa, wɔn agyapade ne wɔn mmoa ahorow a ɛkeka ho no nyinaa remmɛyɛ yɛn de ana? Enti momma yɛmpene so mma wɔn, na yɛne wɔn ntena.”\n24Mmarima a wokohyiaa Hamor ne ne ba Sekem wɔ kurow no pon ano no nyinaa ne wɔn yɛɛ adwene maa mmarima a wɔwɔ kurom hɔ nyinaa twitwaa twetia.\nDina So Aweretɔ\n25Nnansa akyi a na twetiatwa no nti, kurom hɔ mmarima no nyinaa deda hɔ a wogye wɔn ho a ennye no, Yakob mmabarima baanu Simeon ne Lewi a wɔyɛ Dina nuabarimanom no faa wɔn mpeaw. Wɔkɔtow hyɛɛ kurow no so bere a wɔn ani nna wɔn ho so, kunkum mmarima a wɔwɔ kurom hɔ nyinaa. 26Wɔde peaw kum Hamor ne ne ba Sekem, na wɔfaa wɔn nuabea Dina fii Sekem fi de no kɔɔ wɔn nkyɛn. 27Yakob mmabarima a wɔaka no nso tow hyɛɛ kurow no so. Wotiatiaa nnipa a wɔawuwu no so, fom kurow no mu nneɛma nyinaa pasaa, efisɛ ɛhɔ na Sekem guu wɔn nuabea Dina ho fi. 28Wɔfom wɔn mmoa, wɔn anantwi, wɔn nguan, wɔn mfurum ne wɔn agyapade biara a ɛwɔ kurow no mu ne nea ɛwɔ wuram nyinaa. 29Wɔfaa wɔn ahode, wɔn yerenom ne wɔn mmea, fom wɔn afi mu nneɛma nyinaa.\n30Na Yakob ka kyerɛɛ Simeon ne Lewi se, “Mode ɔhaw abɛto me so, ama nnɛ me ho koraa abɔn Perisifo ne Kanaanfo a mete wɔn asase so yi. Yɛnnɔɔso. Sɛ wɔka wɔn ho bo mu bɛtow hyɛ yɛn so a, wɔbɛhyew me ne mʼasefo nyinaa.”\n31Na wobuaa wɔn agya se, “Enti anka yɛntena hɔ nhwɛ na ɔnyɛ yɛn nuabea sɛ oguamanfo ana?”\nAKCB : 1 Mose 34


Enkum Wo Ho—Bere Dane\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Carib Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Nhengatu Norwegian Oromo Polish Portuguese Punjabi Quechua (Ayacucho) Quechua (Cuzco) Romanian Russian Samoan Sateré-Mawé Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swedish Tagalog Tahitian Tamil Thai Tigrinya Tsonga Tswana Turkish Twi Ukrainian Urdu Vietnamese Xhosa Zulu\n“Akwan nyinaa mu, wɔaka yɛn ahyɛ, nanso ɛnyɛ sɛ yennya yɛn ho atwaye koraa; yɛn ani atan, nanso ɛnyɛ sɛ yennya yɛn ho ntetew koraa.”—2 KORINTOFO 4:8.\nEbinom wɔ hɔ a, sɛ asɛm ketewaa bi si a, na wɔde wɔn nkwa atwa so ma asɛm de n’asɛm kɔ. Ɔhaw bi betumi abunkam wo so ma woanya adwene sɛ anidaso nyinaa asa. Nanso ebia a ɛrenkyɛ. Nokwasɛm ne sɛ tebea no betumi asesa bere a w’ani nna.—Hwɛ adaka “Wɔn Tebea Sesae.”\nSɛ amma saa mpo a, hwɛ na wo haw no amene wo. Fa no mmaako mmaako. Yesu kae sɛ: “Munnnwinnwen ɔkyena ho, na ɔkyena ankasa benya ne dadwen. Da biara mu bɔne ankasa dɔɔso ma da no.”—Mateo 6:34.\nƆhaw bi wɔ hɔ a woyɛ ho hwee a ɛrenyɛ yiye. Yɛmfa no sɛ yareɛ koankorɔ bi reteetee wo anaa w’aware agu anaasɛ wo dɔfo bi awu agya wo. Wobɛyɛ no dɛn?\nSɛ saa na ɛte mpo a, biribi wɔ hɔ a wubetumi ayɛ: wubetumi asesa w’adwene wɔ nea asi no ho. Sɛ wugye tom sɛ wuntumi nyɛ ho hwee a, ɛbɛma woanya ho adwempa. (Mmebusɛm 15:15) Afei nso ɛbɛma woahu nea wobɛyɛ agyina ano sen sɛ wobɛfa kwatikwan so atwa wo nkwa so. Woyɛ saa a, nea ɛbɛba ne sɛ, ɔhaw a ɛdɛn wo so a ama w’anidaso nyinaa asa no, wubetumi agyina ano.—Hiob 2:10.\nKAE SAA ASƐM YI: Wufiti prɛko pɛ tu wo sẽ a, mogya na ɛba. Enti sɛ ɔhaw bi si w’anim sɛ bepɔ koraa a, wuntumi mfiti prɛko pɛ ntu ase; ehia sɛ woyɛ no nkakrankakra.\nNEA WUBETUMI AYƐ ƐNNƐ: Wo ne obi mmɔ wo haw no ho nkɔmmɔ; w’adamfo anaa wo busuani. Obetumi aboa wo ma woanya ɔhaw no ho adwempa.—Mmebusɛm 11:14.\nWƆN TEBEA SESAE\nHwɛ Onyankopɔn asomfoɔ nnan a amanehunu menee wɔn; ná wɔpɛ sɛ wowu firi wiase.\nRebeka: “Sɛ saa na ɛbɛkɔ so a, ɛnde na mete nkwa mu reyɛ dɛn?”—Genesis 25:22.\nMose: “Mesrɛ wo . . . kum me prɛko ma ɛnsa na m’ani anhu m’ahoyeraw.”—Numeri 11:15.\nElia: “Gye me kra fi me nsam, na minye mensen m’agyanom.”—1 Ahene 19:4.\nHiob: “Dɛn nti na manwu ɔyafunu mu?”—Hiob 3:11.\nSɛ wokenkan saa nkurɔfo yi ho asɛm wɔ Bible mu a, wubehu sɛ akyiri yi, nneɛma sesa yɛɛ yiye; ná wɔnna nnwenee ho saa. Wo nso wo bere bɛba. (Ɔsɛnkafo 11:6) Ɛmpa aba!\nEnkum Wo Ho—Ɛmmoa Wɔ Hɔ\nNneɛma mmiɛnsa a ɛbɛboa wo na woankum wo ho.\nShare Share Bere Dane\ng 4/14 kr. 7\nText Baabi a wubetumi atwe nneɛma akenkan NYAN! Ehia Wo a Nwu—Nneɛma Mmiɛnsa Bi Nti, Nkum Wo Ho\nShare Share NYAN! Ehia Wo a Nwu—Nneɛma Mmiɛnsa Bi Nti, Nkum Wo Ho\nEhia Wo a Nwu—Nneɛma Mmiɛnsa Bi Nti, Nkum Wo Ho\nNYAN! Ehia Wo a Nwu—Nneɛma Mmiɛnsa Bi Nti, Nkum Wo Ho